EiTBkoak ez dauka amaierarik? • ZUZEU\nEITBko zuzendaritzak Eusko Jaurlaritza sustengatzen duen PP-PSE ituna bere egin du eta euskal telebista publikoa desitxuratzen ari da\nELAren ustez, ETBn oso gauza larriak ari gara ikusten, eguneroko lanean somatzen dena ez ezik horren atzean dagoena baita kezkatzekoa. Argi dago EITBko zuzendaritzak bere egin duela PPren eta PSOEren arteko Jaurlaritza sustengatzeko ituna, eta euskal telebista publikoa desitxuratzeko kudeaketa egiten ari dela.\nEsaten dutena ez dator bat egintzekin. Bizi dugun egoerak ez dauka zerikusirik Alberto Surio zuzendari nagusi izendatu zutenean esan zuenarekin: EITB “balio demokratikoekiko, bakearen eta bizikidetzarekiko eta pluralismoarekiko konpromisoa duen zerbitzu publiko bat izango da”. ETBko arduradunek interes politiko eta ekonomikoen nahiak gauzatzen dituzten txotxongilo gisa jokatzen dute; interes horien helburua gizartean telebista publikoak porrot egitea da. Kudeatzen hasi zirenetik egindako epe labur eta kaskar honetan aipatutakoa frogatzen duen hainbat erabaki hartu dute:\na) EITBko langileen profesionaltasuna garatzeko inguru jasangaitza ari dira sortzen. ETB bere audientzia maila gorenera eraman duen erredakzioa desegiten ari dira; erredakzio honek bere independentzia aldarrikatzen du eta ez du onartzen helburu alderdikoietarako tresna gisa erabil dezaten.\nb) EITB sorgin-ehizan dabil. Profesionalen baten lana gustokoa ez duenean, zigortu, kargutik kendu edota espedientea irekitzen du. ETBko profesionalei kontzientzia-klausula errespetatzea exigitzen dugu.\nc) Miguel Angel Idigoras ETBko zuzendariaren adierazpenek, bere kudeaketa eskasa eta jarrera autoritarioak ezkutatzeko salaketa gaiztoz -“ezkerrik erradikalenak, ELAren eta LABen babesarekin, nahi zuena egiten zuen”-, eta gezurrez beteak -“sektorerik erradikalenek planto egin dute, eta esaten digute boterea eurena dela eta ildoa eurok erabakiko dutela” -, agerian uzten dute gure irrati-telebista publikoa noren eskuetan dagoen.\nd) Informazio objektibo, egiazko eta kontrastatuak eragozteko erabaki eta adierazpenak begibistakoak dira. EITBko kudeatzaileek esamolde arinekin mozorrotzen dute euren politika, boterearekiko eta estatu zentralistarekiko leiala, hain zuzen kazetaritza objektiboarekin aurrez-aurre dagoena. EITB estatua uniformatzeko tresna bilakatu nahi dute, interes politiko eta ekonomikoen bozeramaileek exigitzen dieten legez.\ne) EITBn barne-berregituratze bat egiten ari dira, modu arbitrarioan, klientelismo politiko eta sindikalaren arabera; horixe adierazten dute azken izendapenek.\nf) Iparralde eta Nafarroari buruzko albisteak ez dituzte gustoko. Iparraldeko eta Nafarroako herritarrak, ETB egunero ikusten duten arren, arrotz bailitzan hartzen dituzte, eta horregatik kultur harremanak eragozteko eta hartueman sozialak desagerrarazteko ahaleginetan ari dira.\ng) Azkenik, salatu beharra dago informazioetan euskal gehiengo sozial eta sindikalari ematen zaion tratu baztertzailea; isilaraztea da ohiko jokabidea. Baldarkeria da, ordea, uste izatea hedabideetan agertzen ez dela ezer ez denik.\nELA-Hainbatentzat, ETB euskal telebista publikoa den heinean informazio zorrotza eman behar du eta gure kultura sustatzea dagokio; balio hauek, zoritxarrez, gero eta gehiago jartzen dituzte zalantzan. Horregatik, mobilizazioak deituko ditugu, adierazpen askatasunaren alde, zentsuraren aurka eta gure herriko aniztasun sozialaren alde.\nBilbo, 2010eko azaroaren 10a\nIrudia | Langileak kexu Miramongo zentro aurrean | ezezaguna | LGPL


Larunbatean zerharkatuko du Korrikak Lautada - Alea.eus\nLasterketa hilaren 8ra arte helduko ez bada ere, aspalditik daude eskualdean ospakizunetan murgilduta.\nAgurainen, esaterako, bertso saioa, antzezlan musikatua eta horma-irudi baten margotzea izan dituzte dagoeneko, eta datozen egunotarako ere hainbat ekintza dituzte aurreikusita. Gaur, apirilak 7, Korrika Txikia egingo dute. Antzerkiarekin eta musikarekin lagunduta egongo da hori.\nApirilaren 8an ez dute atsedenik izango. Goizean herria apainduko dute, arratsaldean etorriko denari begira: Korrika heldu aurretik, kalejira musikatua eta zirku tailerrak izango dituzte, eta ondoren, txokolate beroa, zezen-suzkoa, pintxoak eta sagardo kupela eta Aguraingo musikazaleek antolatutako flashmooba.\nAntzera ibiliko dira gainerako herrietan ere. Asparrenean egitarau berezia prestatu dute martxoaren 31tik apirilaren 8ra arte. Gaur goizean, Korrika Txikia dute neska-mutikoek, eta 8an, Korrika heldu aurretik, kalejira musikatua eta umeentzako jarduerak. Gauean, gaztetxean egingo dituzten kontzertuekin emango diote amaiera.\nDulantzin eta Barrundian\nDulantzin, bestalde, Korrika jaia dute hilaren 8an: musikala, dantza plaza, pintxoak eta txaranga ibiltaria antolatu dituzte, besteak beste.\nBarrundian, azkenik, ipuin kontalaria dago gaur, Ozetan. Pasa den martxoaren 12an egin zuten han lasterketaren aldeko festa.\nBEREZIA: 20. Korrika\nKirol jardueretan euskara sustatzeko ekimena abian jarri dute Agurainen


Auzolanean eta festa giroan ospatu zuten Elgetako gaztetxearen urteurrena - Elgeta - Goiena.eus\nAuzolanean eta festa giroan ospatu zuten Elgetako gaztetxearen urteurrena\nMirian Biteri 2014-03-23 20:04\nAuzolan eta festa giroan ospatu zuten atzo Elgetan gaztetxearen 18. urteurrena. Goiz eta arratsaldez gaztetxean garbiketa eta bestelako lanak egiten ibili ostean, trikipotea eta bertso afaria egin zuten gazteek.\nGoizean, gaztetxea txukuntzen ibili ziren auzolanean, eta bazkal orduan indarrak hartu ostean, lanera itzuli ziren. Baina, eguraldiak hasierako asmoak zapuztu zituen; neguko denboraleek teilatuan eragindako apurketak konpontzeko asmoa bazuten ere, euriak gogoz ziharduen.\nHorren bueltan, gaztetxeko kide Janire Lazkanok honakoa azaldu zigun: "Normalean udan ibiltzen gara teilatua konpontze lanetan, baina aurten beharra dago ahalik eta bizkorren konpontzeko". Teilatua konpontzerik ez, baina zereginik ez zen falta izan. Garbiketa lanekin jarritu zuten, sistema elektrikoa berritu eta baita gaueko afarirako guztia gertatu ere.\nLanaren ondotik, esan bezala, jaia iritsi zen. Iluntzean talde ederra irten zen triki poteoan, eta egunari amaiera borobila emateko, 11:00ak aldera, bertso afaria egin zuten 25 bat lagunek gaztetxean. Jarraian, Julio Soto eta Unai Gaztelumendi bertsolariek saio bikaina eskaini zuten mahaiaren bueltan.\nBestalde, 18. urteurrenarekin bat, hausnarketa prozesua egingo dute gaztetxean. Apirilean hasiko dira estatutuak aldatzeko batzarrak egiten eta herritarren ekarpenak jasotzen, gaztetxeari bultzada emate aldera.


Nafarroa | Iruñeko Alkatetza bereganatuko du EH Bilduk gaur\nIruñeko Alkatetza bereganatuko du EH Bilduk larunbat honetan\nGainera, itunek edo zerrendarik bozkatuena izateak EH Bildu Barañain, Lizarra, Atarrabia edo Tafallako alkatetzetara eramango dute seguruenik.\nJoseba Asiron (EH Bildu) Iruñeko alkategaia. Artxiboko irudia: EFE\nJoseba Asiron izango da Iruñeko alkate berria\n'Aldaketarako programa' eztabaidatzen hasi dira Nafarroan\nNoiz eta nola aukeratuko dituzte alkateak?\nEH Bilduk Nafarroako 25 udaletan agintea hartuko du larunbat honetan, maiatzaren 24ko hauteskundeetan gehiengo absolutua lortu eta gero. Gainera, itunen bidez beste udal batzuetako alkatetzak bereganatuko ditu koalizioak, besteak beste, Iruñean, Barañainen eta Lizarran.\nUPNk galduko dituen udal batzuk dira horien artean; izan ere, 2011ko emaitzekin alderatuta erregionalistek atzera egin dute udaletan. Orduan Nafarroako hiri garrantzitsuenen alkatetzak lortu zituen UPNk, besteak beste, Iruña, Tutera, Barañain, Lizarra, Tafalla eta Zizur Nagusia.\nAzken hauteskundeetan, UPN alderdi bozkatuena izan zen, botoen % 24,32arekin, baina EH Bilduk zinegotzi (297) eta gehiengo absolutu (25) kopururik handiena lortu zuen.\nHorrela, larunbatetik aurrera presentzia garrantzitsua izango du EH Bilduk Nafarroako udaletan. Kasu aipagarriena Iruñekoa da; izan ere, Joseba Asiron koalizio abertzaleko alkategaiak Alkatetza bereganatuko du Geroa Bai, Aranzadi (Ahal Duguk bultzatutako zerrenda) eta Ezkerrarekin akordio batera heldu eta gero.\nBarañáin, Lizarra, Atarrabia eta Tafalla\nItunek edo zerrendarik bozkatuena izateak EH Bildu Barañain, Lizarra, Atarrabia edo Tafallako alkatetzetara eramango dute seguruenik. Gainera, Leitzan, Uharte Arakilen, Beran eta Etxarri Aranatzen gehiengo absolutua lortu zuen koalizioak.\nBestalde, UPNk 17 udalerritan gehiengoa absolutua lortu zuen, eta horietan Alkatetza bermaturik du. Bien bitartean, gutxienez 14 udalerritan gobernatuko du PSNk.\nAltsasu, Eguesibar eta Zizur Nagusia\nGeroa Baik Nafarroako zenbait udaletan gobernatzea ere litekeena da, horietako bi Iruñerrian daude: Eguesibar eta Zizur Nagusia. Bi udal horietan beste indar batzuekin akordioa lortu beharko du gehiengoa bermatzeko. Era berean, Uxue Barkosek zuzentzen duen koalizioak Altsasuko Udalean Gobernua eskuratzeko aukera du.\nAzkenik, Nafarroako bigarren hirian, Tuteran, Ezkerrak aginte makila hartzeko aukerak ditu. UPNrekin zinegotzi kopuruan berdinketa izan zen hauteskundeetan, baina Ezkerrak Alkatetza bereganatu dezake beste alderdiekin akordioak lortuz.


HasieraIkastaroakZerbitzuakOhiko galderakHarremanetarakoNon gaude?Kontaktatu gurekinIkastaroei buruzko informazioa jaso nahi?Gurekin lan egin nahi duzu?Egin galderaGure ikasleen ahotanAEK-Jendea\nAukeratu zure herria...\nEuskaltegira hurbiltzerik ez edota opor lekutik aritu nahi dutenentzat on line ikastaroak egiteko aukera ere izango da AEKn. Tutorearen aholkularitza eta jarraipen zuzena eskainiko dizugu, baita ikastaldearen laguntza eta ikaskideekiko… Azterketak prestatu nahi?\nB1, B2 eta C1/EGA mailak egiaztatzeko azterketak prestatzeko barnetegiak ere antolatuko ditu AEK-k Foruan. Hauek, edukiei dagokienez bereziak direnez, eskolak azterketak prestatzera bideratzen dira beren-beregi. EGA prestatzeko barnetegiak abuztuaren 14tik… Ikastaro trinkoak: euskara etxetik hurbil ikasteko\nEtxetik hurbil euskara ikasteko eta maila ofizialak lortzeko ikastaro trinkoak eskainiko ditu AEK-k bere euskaltegietan. Ikastaro batzuek diru-laguntzak jasotzen dituzte. Galdetu prezio eta ordutegiak hurbilen daukazun euskaltegian. Izena emateko edota… Barnetegi ibiltariak: mintzapraktikarako aukera ederra!\nAEK-ren barnetegi ibiltarietan izena ematen duten lagunek mintzapraktika egin bitartean, Euskal Herriko lekurik ederrenak ezagutzeko eta, nola ez, kirola egiteko parada izango dute. Izan ere, herriz herri euskaraz ibiliko dira,bizikletaz… Euskalduntze barnetegiak: udan euskara ikasteko modurik politena!\nUdan, euskara ikasleengan zerbait ezberdin, opor usainekoa, egiteko gogoa nagusitzen denez, barnetegi mota ezberdinak antolatu ditu AEK-k Ipar zein Hego Euskal Herrian: familientzako barnetegia, ibiltariak... Duda barik, euskalduntze barnetegiak udan… Familia barnetegia: aparteko oporraldia haur eta gurasoentzat!\nFamilientzako barnetegiak aukera paregabea dira guraso eta seme-alaben artean euskaraz aritzeko ohitura sendotzeko. Goizean, gurasoak eskolan dauden bitartean, haurrak ere euskaraz aritzen dira jolasean, begiraleen zaintzapean. Arratsaldean, denek batera, ikasitakoa… AEK-k hurrengo ikasturtean euskara ikasteko eskaintza berezia abian jarri du\n2017/18 ikasturtean, euskara ikasten jarraitu edo euskara ikasten hasi nahi baduzue, ez itxaron, orain izena emanez gero hainbat abantaila izango dituzu eta! Ekainaren 19a baino lehen aurrematrikula egiten dutenek honako… AEK-k hurrengo ikasturtean euskara ikasteko eskaintza berezia abian jarri du\tInprimatu 2016 Maiatzak 09\t2017/18 ikasturtean, euskara ikasten jarraitu edo euskara ikasten hasi nahi baduzue, ez itxaron, orain izena emanez gero hainbat abantaila izango dituzu eta!\n- %5eko deskontua 17-18 ikasturteko matrikularen prezioan- Ordainketa malguagoa, epe bat gehituta ohiko ordainketa epeei- Lehentasuna taldeak eratzeko orduan\n- 240 ordutik gorako ikastaroetan: 120 €- 240 ordu-120 ordu bitarteko ikastaroetan: 100 €\nAEK\tIruzkinak\t(2)\nZuen weborrian ikastaro hau ikusi dut: "Hobekuntza ikastaroa: Euskara maila hobetzeko 100 orduko ikastaroa (3. maila/C1 gaindituta dutenentzat). Urritik urtarrilera edo otsailetik ekainera (100 ordu): Prezioa: 342 euro". Urritik aurrera egiteko asmoz nabil baina aldez aurretik horren edukiak eta antolaketa ezagutu nahi nuke (zenbat ordu klasean eta zenbat ordenagailuaren aurrean aurreikusten duzue?). Zein euskaltegitan?, Ikastaroa ateratzea bermatuta al dago?. Bilboko alde zaharreko euskaltegia da hurbilena niretzat...Bestela, zein euskaltegitara joan beharko nintzateke?\nHorrez gain, mintzapraktika ikastaroekin uztartzeko aukerarik badagoen jakin nahi nuke.\nTf. zbk. 600927065\nabout 1 year ago\tfrom Uribitarte, 48001 Bilbao, Bizkaia, Spain\nHobekuntza ikastaroa. 100 ordukoa izango da. 3.maila gainditua baduzu eta zeure euskara maila hobetu nahi baduzu aukera paregabea.\nUrritik urtarrileta edo otsailetik ekainera egin daiteke. Ikastaroak www.egela.aek.eus helbidean ematen ditugu.\nIkastarora sartzeko pasahitzak ematen ditugu eta bertan ikaskideak eta tutorea izango dituzu.\nUnitateak bistaratzen ditugu eta 15 eguneko epean egin behar dira.\nAstero ordubeteko mintza-saioak egiten ditugu SKYPE bidez.\n15ean behin tutoretza-saioa tutorearekin SKYPE bidez programazioaren jarraipena egiteko.\nHobekuntza ikastaroa norentzat?\n100 orduko hobekuntza ikastaroa.\n3.maila gainditua dutenentzat.\nHurrengo ikasturtean 4. maila prestatzeko asmoa dutenentzat.\nIkusi nahi duzu? Hona hemen ikastaroaren demoa saltsatzeko:\ndemoa . (Izena: demoak/ Pasahitza: demoak)\nIzena emateko edo Informazio gehiago:\n343 euro da.\nIkastaro orokorren ereduak:\nBeno, zalantzarik baduzu edo matrikulazio prozesuarekin hasi nahi badu e-posta bidali.\nEnpresa erakargarriagoa lortzeko jardunaldia martxoren 2an Nola izan enpresa erakargarria XXI mendean? jardunaldia antolatu du Ahize-AEK hizkuntza aholkularitzak Oarsoaldea Garapen Agentzia eta Errenteria, Lezo, Oiartzun eta Pasaiako Udalekin elkarlanean. ...\n'Galde debalde?' atala Telegramen AIZU! aldizkariaren Galde debalde? atalaren edukiak asteazkenero argitaratzen dira AEKren Telegram kanalean: telegram.me/AEKeus Galde debalde? Zalantzak argitzeko, AEK-k txoko hori eskaintzen du...\nJON ALEGRIA (Autoikaskuntza ikaslea, B2 maila, Iruñezar AEK Euskaltegia)\nDenbora gutxi duzunean, autoikaskuntza, aukera ederra da. Zuk zeuk zure erritmo propioa jar dezakezu, eta nahi duzunean ikas dezakezu. Tutoretza eta mintza praktika oso ongi planteatuta daude. Tutoretza banakakoa da eta mintza praktika taldean egiten dugu. Nahiz eta maila desberdinetako jendeareki...\nGure ikasleen ahotan\tabout 8 months ago\nAIZU! aldizkariaKorrikaPraktikatuAEK-ren blogakBarnetegietako blogak\nZe pena, Sara! Hurrengo urtean egongo gara elkarrekin. Zaindu eta mila esker!!\nAbadiño in Joomla Article\tabout 6 days ago\nTengo familia en Abadiño. Quiero y estoy aprendiendo euskera donde vivo en Montevideo Uruguay. Toda ...


ABANCA Alokairurako-asegurua. Alokairua ordaintzen ez denerako asegurua | ABANCA\nAlokairuak babesteko asegurua\nInoiz alokatzea pentsatu duzun etxebizitzarik baduzu? Zure maizterrek ordaintzeari uzteak kezkatzen zaitu? Etxebizitzak kalteak jasateak kezkatzen zaitu? ABANCAn alokairuak babesteko aseguru batekin lagun zaitzakegu, etxea lasai aloka dezazun.\nEska ezazu hitzordua zure bulegoan https://solicitudonline.abanca.com/SolicitudCita/es/4_seguro_proteccion_alquileres/J\nLege-laguntza eta kalteak\nLege-laguntza espezializatua izango duzu. Ekintza bandalikoen ondorioz kalteak jasan badituzu, laguntza jasoko duzu.\nEgin itzazu kontuak: urteko kostua ez da izango alokairuaren hileko baten % 60 baino gehiago.\nArag ezagutzen duzu? Alokairuak babesteko aseguru hau konpainia espezializatu horrekin eskaintzen dizugu.\nZure alokairua aseguratzen baduzu, gerta litezkeen ekintza bandalikoen aurkako babesa eta lege-laguntza izango dituzu.\nEstaldurak: nola funtzionatzen du horrelako aseguru batek?\nAlokairu-aseguru hau etxea alokatzen ari diren edo oraindik alokatu ez duten pertsonentzat pentsatuta dago; horrela, pertsona horiek babestuta egongo dira maizterrek alokairu-kuotak ez ordainduz gero.\nArag konpainia liderrak garatutako aseguru horrek alokairua ez ordaintzearekin sor daitezkeen beharrizan nagusiak eta besteren bat estaltzen ditu:\nAlokairuaren kobrantzaren segurtasuna: ziur egon zaitez errentariak aseguruaren kostuari aurre egiteko benetako ordainketa-ahalmena duela. Azkenean ordaintzen ez bada, aseguru-etxeak kalte-ordaina emango dizu.\nGerta litezkeen ekintza bandalikoetatik babestea: aseguru honek bere gain hartuko ditu anormaltzat edo bandalikotzat jotzen diren kalteak eta etxebizitzaren edukitzaileari eragiten diotenak, altzarien lapurreta barne. Babesa erabatekoa ez bada ere, aurkezten zaizkizun gastuei aurre egiten lagunduko dizu. Gainera, edukiaren % 100 estaliko duen aseguru bat behar baduzu, kontsulta ezazu gure etxe-asegurua.\nLege-laguntza: behar izanez gero, lege-laguntza izango duzu errentamendu-kontratuetan, zigor-defentsako kontratuetan, kalteen erreklamazioetan edo etxebizitzari buruzko eskubideen konponketa-, mantentze- edo defentsa-kontratuetan, besteak beste.\nGogoan izan: Alokairuak Babesteko aseguruak ez du etxe-asegurua ordezten, beraz, ez du zure etxebizitza kalte edo ezustekotatik babestuko.\nZer behar duzu kontratazioa egiteko?\nZure maizterrek alokairua ordaindu ezin badute, ABANCAk merkaturatutako alokairuak babesteko aseguruak lagunduko zaitu.\nAseguru horrek ordaindu gabeko 12 errenta arteko ordainketa estaliko du eta hilabeteko frankizia du.\nAsegurua kontratatu aurretik, errentariaren egoera ekonomikoari buruzko informazioa eskatuko dizugu, haren kaudimena ezagutzeko:\nBesteren konturako langilea: azken bi nominak eta lan-kontratua beharko ditugu, diru-sarreren bolumena eta enpresan duen antzinatasuna egiaztatzeko.\nAutonomoak: errentaren azken aitorpena beharko dugu, baita BEZaren aitorpenen urteko azken laburpena ere edo, hala badagokio, PFEZren konturako sarreren urteko azken aitorpena.\nPentsiodunak edo ikasleak: abalik izanez gero, erlazionatutako dokumentazioa eman behar da. Pentsiodunen kasuan, baliteke beren izaeraren egiaztagiria eskatzea.\nGainera, maizterren lan-egoera edozein dela ere, haien nortasun-agiriak eta etxebizitzaren alokairu-kontratu formalizatua aurkeztu behar dira, Hiri Errentamenduen Legearen (HEL) zehaztapenak bete behar dituena.\nErabilgarria al da alokairua ordaintzen ez denerako asegurua?\nAlokairua ordaintzen ez denerako aseguru hau errentapeko etxebizitzak dituen edozein jaberentzat pentsatuta dago, salbu eta sasoiko alokairuak, negozio-lokalak edo azpierrentamenduak badira.\nGutxieneko bizigarritasun-baldintzak edo landa-alokairuen kontratuak betetzen ez dituzten higiezinak ere ez dira baliozkoak izango.\nGainera, aseguru horiek kontratatzeko, kontuan hartu beharko duzu alokairuaren urteko zenbatekoa ezin dela izan maizterraren urteko diru-sarreren % 45 baino handiagoa.\nAseguru honi buruz gehiago jakin nahi baduzu, eska ezazu hitzordua hurbilen duzun bulegoan eta kontratazioaren aurretik dituzun zalantza guztiak argituko ditugu.\nPolizaren baldintza partikular eta orokorretan jasotako mugei lotutako estaldurak. Aseguruaren baldintzak ABANCAren edozein bulegotan kontsulta ditzakezu.\nBitartekaria: Abanca MEDIACIÓN, OPERADOR DE BANCA SEGUROS VINCULADO S.L., banku-aseguruen operadore atxikia, egoitza soziala A Coruñako Marina hiribideko 1. zenbakian, 4. solairuan eta IFK: B-70049630; IFK: A Coruñako Merkataritza Erregistroan inskribatuta dago: 3092 liburukia, 73 folioa, C-38698 orria eta Aseguruen Erregistro Administratibo Berezian. Erantzukizun Zibileko Aseguruarekin, indarrean dagoen aseguruak banatzeko araudiak eskatzen duen finantza-gaitasuna. Lan egiten dugun aseguru-etxeak kontsulta ditzakezu: (/eu/seguros/mediador/). Gainera, baldintzei eta tarifei buruzko informazio gehiago ABANCAren bulegoetan aurkituko duzu.\nGaldera eta erantzun gehiago bizi-aseguruari eta beste ABANCA aseguru batzuei buruz\nEtxebizitzaren behin betiko gida: hipoteka sinatu aurretik jakin behar duzun guztia


Beste gizarte eredu bat aldarrikatzeko lekua | Beste gizarte eredu bat aldarrikatzeko lekua – iparraldekohitza\nGasteizen mobilizazio eguna izanen da bihar, Errekaleor auzo okupatuaren kontrako argi moztearen eta kanporatze mehatxuaren aitzinean. Ipar Euskal Herriko bi gazte bizi dira auzo hartan\nJoan den maiatzaren 18an, Iberdrola enpresako elektrikariak igorri zituzten Gasteizko Errekaleor auzo okupatura, ertzainek inguraturik argindarraren mozteko. Hiruzpalau urte hauetan hutsik egonak ziren auzoko bizitegien okupatzen eta gunearen biziarazten ari diren auzotarrek bezperan jakin zuten gertatu beharrekoaren berri, eta araberan antolatu transformadorearen gerizatzeko. “Herri harresi bat” egin zuten, inguruan elkarri loturik, kateaturik, aldamio eta zorro orotarik ezarririk. Ertzainak bortizki jazarri zitzaizkien lekutik haizatzeko, baina ezin. Hondarrean, eraikinez eraikin elektrika hariak moztu zizkieten, eta auzo guzia argirik gabe utzi. Ez dira horretan gelditzekoak, haatik, Errekaleor Bizirik taldekoak. 150 lagun bizi diren auzo autokudeatu hori begiratu nahi dute, eta manifestaldi bidez sostengatzera dei egina dute biharko.\nLapurtar bat eta sortzez zuberotar bat bizi dira Errekaleorren, biak ere ikasketengatik joanak Gasteizera. Haize Agerre domitxindarra eta Maddi Sarasua itsasuarra etxe okupatu batean dira, eta hango dinamiketan inplikatuak. Sarasuak esplikatu du nola ezagutu zuen Errekaleor: “Hastapenetik lagun bat izan zen han, eta betidanik erakarri izan nau proiektuak. Hiru urtez alimaleko dimentsioa hartu du, eta Erasmusetik itzultzean pentsatu nuen ezin nuela horren parte ez izan. Esperientzia hori bizi izan nahi nuen, iruditzen zitzaidalako ene balioekin eta ordu arte eramaneko militantziarekin beste pauso bat zela; balio eta aldarrikapenetatik eraikuntzara pasatzeko”.\nHortik, lagun talde bat osatu eta hutsik zen beste bizitegi bat okupatzen hasi ziren. “Etxebizitzaren problematikatik askoz haratago joaten den proiektu bat da; beste balio batzuetan bizitzeko hautua: sistema honetan desjabetuak izan garen gauzetatik berriz ikasi eta birjabetzeko. Ikasi dut anitz baratzean, okindegian, etxe bat eraikitzen; hori guzia ez dakigu gehiago egiten gaur egun. Elkarbizitzan ere anitz, asanbladetan. Nola bizi kolektiboki? Etengabe hautatzen dugu. Formakuntza tailerrak ere bai; beti ari gara hausnarketak ematen”.\nMomentu berean deliberatu du Errekaleorren egotea Agerrek: “Errekaleor ezagutu nuen ahizparen bidez. Hasi nintzen jiten duela pare bat urte antolatzen ziren auzolanetara: baratzea eta hola. Anitz maite ukan nuen proiektua; hemengo jendea ezagutu, eta bildu ginen hamar pertsonako taldetxo bat, eta sartu ginen etxe batean. Urtetxo bat daramagu”. Lagunaren gisan, bizitegi baten ukaitea baino aise urrunago doa harentzat ere auzoko dinamika: “Aukera bikain bat da inposatzen diguten gizarte eredutik ateratzeko eta guk nahiko genukeen bat sortzeko. Alde guzietatik ikusten dut hori: harremanak izateko moduetan, bizitzeko moduetan. Autogestioan, gure bizitzak gure gain izan ditzagun ikasten ditugu oinarrizko gauzak bizitzeko. Elikaduran badugu baratze bat, eta gero, beste hamar mila talde: harremanak nola egiten ditugun aztertzen duena, emazte taldea, elektrikaren edo uraren instalazioak kudeatzeko gutieneko gauzen ikasteko; burujabetzarat bideratua. Hori da maite dudana; eraiki ahal izatea ametsetako mundu bat”.\nDenek parte hartzeko parada emanez, batzarren bidez ibilarazten dute auzoko jendartetxoa, Agerrek erran bezala: “Denek ez dugu parte hartzen maila berean proiektuan, baina denek ematen dugu ahal duguna. Antolakuntzan, oinarrietako bat da erabakiak hartzen direla asanbladen bidez. Orain arte egin ditugu hilabetean bi asanblada, eta gero badira lantaldeak. Interesatzen zaizunaren arabera sar zaitezke halako talde batean”.\nHerri, etxe multzo okupatuak eta sistema kapitalistatik atera nahi duten gune autonomo andana bada Euskal Herrian berean: Tosu, Galdakao, Txerrimuño, Lakabe, Bizitoki… Anitz baserri eremuetan dira. Batzuk, hirian, Errekaleorren gisan. Hazkurri ekoizteko errazten ez badu ere, beste abantailarik ikusten dio Sarasuak: “Adibidez, Lakabe edo horrelako proiektuek bizi eredu ideal bat irudikatzen dute; biziki koherenteak dira praktikan. Errekaleorrek kontraesan gehiago baditu, hirian kokatzen delako, eta ezintasunez, baina eragite gaitasun handiagoa du, gizartearekiko irekia baita, etengabe jende berria sartzen baita, proiektuaren kualitatiboki handitzeko gaitasuna badu, eta hirian eragiteko; herri mugimenduarekin duen lotura lekuko. Elkarbizitzan da hiriko mugimenduekin”.\nBi eredu buruz buru\nGorka Urtaran Gasteizko auzapezak (EAJ) errana du argindar moztea egin behar zela, eta, geroztik, 150 auzotarrak kanporatu eta Errekaleorreko eraikinen aurtikitzeko manua emana du. Erran du ez dela posible izan auzokoekin aterabide baten atzematea. Hauek, berriz, erraten dute gezurka ari dela Urtaran. Agerrek kontrakoa gertatu dela adierazi du: “Bidali genien gutun bat duela hilabete batzuk erranez nahi genuela mahai baten inguruan bildu eta alkatearekin aurrez aurre mintzatu eta ikusi zer egiten ahal genuen, baina ukatu zuen”.\nArgia moztuz geroztik auzotarrak entseatu dira solastatzen herriko etxeko beste taldeekin: “Elkartu gara EH Bildu, Podemos, Irabazi, hots, guziz gure proiektuaren alde diren alderdiekin, estrategia bat pentsatzeko haiekin”, gehitu du Sarasuak. “Aparte, osoko bilkurara joan ginen, gutako bik hitzartzeak egin zituzten, baina Urtaranen jarrera ez da aldatu. Berak badaki gu dena emateko prest garela”.\nBiharko mobilizaziotik hasirik. Sostengu handia ukana dute Errekaleorrekoek jadanik Euskal Herri osotik, eta kanpotik ere bai. Anitz jende esperantza dute larunbateko mobilizazioan. Guk argi daukagu! Errekaleor Bizirik! leloarekin, edireite koloretsua izatea nahi dute: “Ez genuke nahi izatea manifestaldi normal bat, pankarta bat eta lelo bakar batzuekin. Zinez herri mugimendu osoarena izanen da. Hainbat zutabe partituko dira aldarrikapen desberdinekin, adibidez, lurraren defentsa, euskararen aldeko blokea, gazte blokea, bloke feminista… Lurraren defentsakoak traktoreekin jinen dira, izanen dira batukadak, musika, kontzertuak, denetarik izanen da. Martxa alaitu bat irudikatzen dugu bere espresio molde guziekin”.\nJabego pribatu eta merkatuaren araberako ikuspegia buruz buru jarria da beste bizi balio batzuk aldarrikatu nahi dituzten bizilagunekin Errekaleorreko auzian. Agerrek uste du kontzientzia pizte bat jin daitekeela: “Zinez sentitzen dut posible dela; guk nahi badugu. Falta zaigu beharbada Euskal Herrian ikustea denak bagoazela etsai beraren kontra. Uste dut pixka bat galdua dugula ildo hori. Halere, egun hauetan kontent naiz ikustean zer erantzun ditugun; nola etsaia agerian delarik mugimendua elkartzen den”.\nMobilizazioa 17:30ean hasiko da, Gasteizko Andre Maria Zuriaren plazatik.\nMacron, gehiengo bila


LEGEZKO BALIOA DUEN DIPLOMA ELEKTRONIKOEN BIDALKETA | METAPOSTA\nMETAPOSTAk ikasle bakoitzari diplomak eta ikasketa-ziurtagiriak formatu elektronikoan entregatzeko aukera ematen dio edozein ikastetxeri.\nElektronikoki sinatutako ziurtagiri akademikoek eskuz sinatu paperean entregatutako ziurtagiri akademikoen legezko balio berdina dute.\nEta dokumentua inprimatu egiten bada?\nZiurtagiri akademiko bat METAPOSTA postontzi batera edo METABOX postontzi batera bidaltzen denean, postontzi horrek egiaztapen-kode segurua gaineratzen du (EKS) sinaduraren baliozkotasuna eta dokumentuaren osotasuna egiaztatzeko, dokumentua inprimatzen bada ere.\nIkastetxeak diplomak orain arte bezala sortzen ditu, baina inprimatu behar izan gabe Diplomak elektronikoki sinatzen direnean legezko baliozkotasuna lortzen dute, eta gainera modu seguruan entregatzen dira, ikasleak dokumentuak edozein unetan eta lekutan eskura izatea ahalbidetuz.\nMETAPOSTAk sinadura elektronikoa errazten du, bere Metaposta Delivery bidalketa-programari sinadura-tresna bat gaineratuz.\nIkastetxeak ikasleei entregatzen dizkien diploma guztiak ikastetxearen beraren postontzian gordeta geratuko dira, artxibo digital ordenatua eta ikasleari entregatu izanaren erregistroa lortuz.\nMETAPOSTAk, konfiantzazko hirugarrena denez gero, dokumentu elektronikoak legalki zaintzen ditu\nBirzigilatzeari esker, METAPOSTAk bermatzen du dokumentuak denbora igaro arren irakurgarriak izango direla eta sinatu direnetik ez direla aldatu.\nKostu- eta denbora-aurrezkia, diplomen galera edo narriadura saihestea, ikasleari bere diploma edozein lekutatik edo edozein unetan eskura izateko aukera eskaintzea, eta abar, METAPOSTAk eraldaketa digitalaren aldeko apustua egiten duten hezkuntza-erakundeei diploma elektronikoen legezko entrega eta zaintzako soluzio bat eskaintzen die, inbertsio handiak edota azpiegitura konplexurik egin behar izan gabe.\nEskatu informazio gehiago: 943 000 833 - metaposta@metaposta.com


Euskerabili: TXIN TXIN!!! DIRUAREN HOTSA\nAskotan galdetu diot neure buruari zer sentitu behar den prezioa begiratu gabe gauzak erostean. Edozein dendatan sartu eta gustuko duzuna erosi, garestia zein merkea izan. Edonora bidaiatzeko ere kontuak egiten ibili beharrik ez, business bidaiatu, hotelik onenetara joan, suita hartu, … hori mauka hori! Kontu korrontean begiratzean digitu askoko zenbakiak ikustea, eta beste hainbeste gauza gehiago. Baina, zoritxarrez, langile xumeok garenok ezin ditugu gauza horiek egin. Gauzen prezioak ezinbestean begiratu behar ditugu hile bukaerara zenbaki gorritan heldu nahi ez badugu.\nSegur aski batek baino gehiagok esango du beti esan ohi dena: diruak ez du zoriontasuna ematen. Agian bai, horrela izango da, baina diruak asko laguntzen du bizitza honetan aurrera egiteko. Eta apustu egingo nuke guztiok ikusi nahiko genituzkeela sei digitu baino luzeagoko zifra kontu korrontea begiratzean, ez al da horrela? Neu prest nengoke aberats baten bizitza egun batez edota aste batez bizitzeko, prezioak begiratu gabeko sentsazioa bizitzeko, zuek ez ala?\nGaiaren galderari erantzuna emateaz gain, beste galdera batzuk proposatzen dizkizuegu: Gustuko duzue erosketak egitea? Zein dira zuen erosteko ohiturak?\nEgilea: euskerabili ordua: 15:31\nEtiketak: aberatsak, Dirua, Erosketak\nTxikitan asko gustazen zitzaidan erosketak egitea baina gaur egun uste dut hobeto egiten ditut: prezioa alderatzen ditut, kalitate-prezioa erlazioa kontuan hartzen dut... Nire erosteko ohiturak aldatu dute Kovid dela eta.Internetez hasi nuen erosketak egitea eta horrela jarraitzen naiz. Izan ere, nahiago dut onlinez egitea askarragoak eta errazagoak direlako!\nArrratsalde on guztioi,\nNiri asko gustatuko litzaidake aste bat aberats bezala izatea, denetariko arropa erosiko nuke ez joateko ureetan arropa erostera.\nNiri ez zait batere gustatzen erosketak egitera joan, oso beharrezkoa bada erosi behar dudana joaten nahiz baina beharrezkoak ez diren gauzetan ez zait batere gustatzen.\nNire erosteko ohiturak arropa erostea da, gehienezkoa futbolezkoa: zapatilak, zango-babesak, futboleko talde baten kamiseta.\nNire ustez, dirua es du zoriontasuna ematen zorion izan ahal zarelako soldata normal batekin. Ere bai pentsatzen dut dirua lagundu ahal duela zorion izaten edozen gauza lortu ahal duzulako, nahi duzun kotxea, zapatillak, etxea,...\nErosketak egitea gustatzen zait, noski! Batez ere, arropa. COVID baino lehen dendetara joaten nintzen arropa erostera baina konfinamendua dela eta, erosketak interneten bidez egiten ditut oso erosoa delako, eta dirudi horrela jarraituko dudala. Bakarrik dendetara joango naiz beharrezkoa bada.\nGai hau oso lotuta dago ametsen gaiarekin. Nork ez du amets egin lotería tokatzen zaiola?\nDiru asko irabazten ez duten familiek, malabareak egin behar dituzte hilabetearen amaierara irizteko, aldiz, asko irabazten duen gendea\nlasai bizi da, eta ez da kezkatzen. Baina ez du esan nahi dirutza dutenak zoriontsuak direnik, denetarik bait dute.\nOrduan nire ustez, onena bizitzeko eta zoriontsu izateko diru nahiko izatea da.\nNiri ez zait asko gustatzen erosketak egitera joatea jende asko dagoenean, estutzen naizelako. Testua esaten duena kontuan hartuta, egia da markaren eragina izaten dugula, eta askotan ez gara konturatzen erosi duguna ez zaigula gustatzen. Horregatik, daukagunarekin konformatzen gara. Baina, denetarik dago bizitza honetan. Gainera, nik erosketak egiten baditut zerbait falta zaidalako dela, baina egia esanez batzuetan markak konbentzitzen naute.\nGustatuko litzaidake aberatsa izatea? bai horixe ! Hau edo prezioak begiratu gabe erostea guztiok egunero bizi ezin ditugun gauzak dira.\nNahiz eta hori esan, diruak ez dizu zoriontasun osoa ematen baina bakarrik lagundu.\nBeste alde batetik , arropa Erostea gustatzen zait baina lehen orain baino gehiago.Normalean ,nire arropa eta beste gauzak erosten ditut internet bidez, Beti dendetan jende asko dago eta errenkadak oso luzeak dago ordaintzeko, eta gauza Hauek ez zaizkit gustatzen.\nErika. P 16-18\nNire uztez dirua ez duela soriontasuna ematen egia da baina asko laguntzen duela egia da ere.\nAsko guztatuko zenidan dirudin persona bat izatea, edozein gauza erostea prezioa begiratu gabe, eta ez nuke joango erosketaz gorrotatzen dudalako, online egingo nuke erosketak guztiak ez da erosoena baina beno.\nOso gaztea naiz, baina nire ustez, aukera dago diru asko izatea eta guztiz zoriontsua izatea, eta beste batzuetan, ezinezkoa da.\nBadago jendea diru asko, familia, lagunak, lana duena, eta badaude beste batzuk, diru asko dutenak, eta familia, lagunak eta lana ez dutenak. Bigarren kasu honetan dirua asko laguntzen du, baina ez du benetako zoriona eragiten.\nEz nuke erosketetan joango, ez dira nire gustokoak, baino joan behar banaiz, joaten naiz.\nNori ez litzaioke gustatuko egun batez aberats izatea?\nNik argi daukat, diruak ez du zoriontasunik egiten, baina argi dago lagundu egiten duela.\nEz naiz diru asko gastatzen duen pertsona bat, baina egia da arropa erostea asko gustatzen zaidala. Denda fisikoan erostea gustatzen zait, baina ez dut arazorik Internet bidez erosteko.\nNi ere prest nengoke aberats baten bizitza egun bat edo astebetez bizitzeko, baina erosketa-dendetara joan gabe jarraituko nuke, norbaiti ordainduko nioke niregatik egin zitzan, shopper pertsonal bat agian. Eta noski, edonora bidaiatuko nuke preziorik gabe!\nAdos nago diruak ez duela zoriontasuna ematen esaldiarekin, baina bai gozatzen laguntzen duela eta ez dagoela egunerokotasunaz hain kezkatuta.\nEta lehen esan dudan bezala, ez zaizkit erosketak gustatzen, denda batera arropa erostera sartzea gorroto dut, ez dut pazientziarik, benetan zerbait behar badut, bikotekideari eskatzen diot nire ordez erosteko, inor ez badaukat, dendara azkar sartzen naiz, azkar joaten naiz, probatu egiten ditut eta esnetara ateratzen naiz.\nEz dakit oraindik gaztea naizelako eta dirua asko gastatzeko beharrik ez dudalako; baina, nire eguneroko ekintzak egitean, baita guztatzen zaizkidan gauzak egiterako orduan ere, ez dut diru asko gastatzen; izan ere, bi ohitura dauzkat, nire urtebetetzean eta gabonetan askos jota 100 euro gastatzea eta batzuetan nire lagunekin geratzen dudanean gehienez 5 euro gastatzen ditut. Nik aberatza izango banintz nola izango litzateke nire bizitza pentzatzerako oruan, nire buruari ikusten dut gaur egun dudan bizitza berdinarekin, aldatuko den bakarra da diru gehiago izango nuke. Horrezegatik pentzatzen dut diruak ez du zoriontasuna ematen; baizik eta, laguntzen dizu zoriontsuagoa izateko.\nSegur aski, guztiok amestu izan dugu noizbait aberatsak izatea eta, horrela, zorrik ez izatea, nahi dugun guztia erosteko prezioei begiratu gabe edo nahi dugun bidaltzea aukera izatea. Ideia hori behin eta behin buruan izan dut, batez ere egoera txarretan, adibidez, lanik gabe geratu naizenean, negozio bat antolatzeko edo autoa puskatu didatenean, berria erosteko. Ze polita izango litzateke ez kezkatu inoiz diruaz!\nBaina, une honetan, nire pentsaera aldatu da, eta aberatsa izango balitz, behar den dirua ikertzaileei emango nieke, Koronabiruserako konponbide bat aurkitzeko, bizitza normalera itzuli nahi dudalako, murrizketarik eta segurtasun-neurririk gabe.\nEgunon guztioi :\nHorrelako gaia loteriaren gaiarekin lotuta dago edo harira doa niretzako beste amets bat da.\nZiur nagom guztiok amestu izan du aberatsak izatea, alde batetik, niri asko gustatuko litzaidake aste bat aberatsa bizitzea baina, beste aldetik , nire iritziz , pobrea eta aberatsa izatearen artean dagoen alde bakarra dirua da , izan ere , hiklaren amaieran ez duzu kontu korrontea begiratu behar , baina diruak ez du zoriontzua ematen.\nniri ez zait gustatzen erosketak egitea , normalean hilean behin supermerkatura joaten naiz eta elikadura freskoa auzoan erositen dut baina koronabirusen ondorioz, nire ohiturak aldatu egin du , nire auzoko dendak itxita zegoelako eta supermerkautuak jendez beteta daoelako , hori dela eta , gaur egun ohitura hartu dut internet bidez erosteko eta etxera ekartzeko Erosoa da niretzako\nOihane Garcia Aita erabiltzaileak esan du...\nOrain ulertzen dut nire gurasoei, beti nengoen eskatzen arropa, dirua... eta orain kredito-txartela daukat eta lan egin nuen lan egin dudan diruarekin nire gauzak ordaintzen ditut, adibidez: arropa, afaltzera joan nahi badut nik ordaintzen dut, zerbait hartzera joan nahi badut ordaindu egiten dut eta benetan kostatzen zait gastatzea, nire dirua delako, eta ez dut imajinatu nahi gurasoek zer agortu behar izan duten gaur arte.\nDirua importantea da bizitzeko. Asko gustatzen zait erosketak egitea edoein motatakoak. Arropa orain interneten bidez erosten dut baina elikagaiak superbekatuan erosten ditut\nEgia esan, diruak ez du zoriontasuna ematen, baina lagundu egiten du, esaera ona da, baina benetan diruak ematen du zoriontasuna eta ez duenak ez du zorionik. Zure bizitzan dirua falta denean, arazoak sortzen dira familiarekin eta lagunekin. Oso amorragarria da eta ez duzu txantxa bat ere jasaten. Dena ez da dirua, baina hori gabe ez gara ezer, nahiz eta niretzat osasuna den kontuan hartu beharreko lehen gauza, dirua funtsezkoa da bizimodu normala izateko.\nGustura pasatuko nuke astebete, hobeto esanda urtebete gastatzen dudana begiratu gabe, buahhh izango litzateke gehien, erosi, bidaiatu, oparitu, lagundu, denetarik ikusi ahal izango nuke inolako kezkarik gabe. Amets ahaztezina litzateke!!!\nErosketek erlaxatu egiten naute, nire estresaren aurkako terapia dira, dendetan erosten dut kalean, baita Interneten ere; gainera, asko gustatzen zait prezioak alderatzea eta eskaintzarik onena bilatzea. Esperientzia eta praktika handia dut horretan; beraz, asko aholka diezazueket.\nOraindik gaztea naizen arren eta lanik egiten ez dudan arren, dirua garrantzitsua dela esan dezaket. Ezagutzen dut jendea oso langilea dena, eta gauza garesti batzuk onar daitezkela, hala nola markako arropa edo mugikor garestiak. Egia esan, gustatuko litzaidake zerbait garestia izatea eta esan ahal izatea "begira, hau nire ahaleginarekin lortu dut". Zoritxarrez, gehienok ezin dugu gauzen prezioari ez begiratzen gauzak erostea, gero dirurik gabe geratzen garelako; ni, gaztea naizenez, ez dut problema askorik diruarekin, baina egia da beti imajinatu izan dudala aberatsa izaten, nahi dudan guztia erostea "garestia" dela esan gabe, horregatik ikasten ari naiz, egun batean gauza garesti bat ikustean gauza hori merkea dela esateko, baina horretarako urteak eta ahalegin handia geratzen zaizkit.\nDirua imporatantea da, baina batzuetan ez da gauzarik importanteena.\nArgi dago dirua beti izan da alderdi oso garrantzitsua, bizitza betea izateko. Nire kasuan, asko baloratzen dut dirua; izan ere, betidanik ikusi izan ditut gurasoak ahalegin handiz lanean, arrebak eta biok bizi-maila ona izateko.\nHorretaz gain, uste dut zorionekoa naizela nire familiari esker ez zait inoiz ezer falta izan. Egia bada ere txikitatik amets egiten nuela guraso aberatsak nituela eta munduan zehar bidaiatu ahal izango nuela eta nahi nuena erosi ahal izango nuela. Baina gaur egun uste dut aberatsa banintz aspertuta egongo nintzatekeela.\nErosketari buruz hitz egiten badugu, moda gustatzen zaion pertsona bat naiz. Egun osoa ematen dut arropa begiratzen, denbora asko ematen dut online denda begiratzen, hilean zehar gastatzeko diru kopuru mugatua dudalako, eta kopuru horrekin ahalik eta arropa gehien erosten saiatzen naiz. Oso pertsona kontsumistatzat daukat neure burua, urteekin gutxiago izaten ziatzen naizena.\nGalder Echeverria 4-6\nNiri ez zait asko gustatzen dendetara joatea, zeren eta jende asko dago. Gero eta jende gehiago ni bezala pentsatzen du, orduan internetez erozten dute. Gehienetan, interneten gauzak askoz merkeagoak dira, orduan gehiago erosten dugu. Batzuetan ondo dago, zeren eta "gangak" aurkitu ahal duzulako, baina ere bai oinak lurrean eduki behar dira eta jakitea, dirua ez dela betirako, ez dago soberan.\nMaika jardun bikoa 4-6 erabiltzaileak esan du...\nAdos nago diruak ez duela zoriona examen, baina batzuetan Hain sentzasio antzekoa da..\nImagina ezazu ez duzu hipoteka ordaindu behar, edo autoren letra,nahi duzunean bidaiatu...\nBai, noski, esperientzia hori bizitzea gustatuko nuke, eta uste dut denori ezta?\nLehen asko gehiago gustatzen zitzaidan erosketak egitera Joatea. Baina covidengatik azkenaldian gehiago erosten naiz. Seguroagoa iruditzen zaidalako, gainera ia beti gangak aurkitzen ahal dituzu eta amazon jaunarekin dena azkar etorri da karkarkar. Nire ustez demborarekin denok ohituko gara Internet en bidez erostea.\nGaur egun, edonori gustatuko litzaiguke dirua edukitzea batzuetan ezer egin gabe , baina niretzat garrantzitsuena da daukadan diruarekin zoriontsua izatea, alferrik baita zoriontsu izan gabe dirua edukitzea.\nNormalean hilean behin joaten naiz amarekin erosketak egitera, dendara eramaten dituzten gauza berriak ikustea ere gustatzen zaidalako eta erosteko\nNire ustez, dirua ez du zoriontasuna ematen. Diruduna izango banintz, gauza asko erosiko nituzke, beharrezkoak eta ez hain beharrezkoak direnak. Hala ere, benetan pozik egiten didaten gauzak ezin dira diruarekin erosi, hala nola, nire familiaren eta lagunen maitasuna, arratsaldea barrezka pasa lagunen artean... Gainera, gauzak prezioa begiratu barik erosiko bagenituzke, ez genuke hainbeste preziatuko haien balioa.\nNik guztoko dut erosketak egitea. Etxetik kanpo bizi nintzenean, bi edo hiru asteko menua pentzatsen nuen. Behin hori eginda, erosketa zerrenda egiten nuen janaria prestatzeko behar izango nuena kontuan izanda. Honela, dirua aurrezten nuen eta bakarrik erosten nuen behar nuena.\nEsango dizuet egia da diruak ez duela zoriontasuna ematen, baina asko laguntzen du bizitan. Osasuna garrantsitsuena da uste dut, baina dirua ez badaukazu, arazo handiak edukiko dituzu. Gizarte honetan dirurik gabe ezerez egin ahal duzu, ez jatea, ez sozializztea, ez bidaiatzea, ezerez azkenean.\nAstero euromilioi ordaintzen dut, beraz, noski gustatuko litzaidakeela irabaztea eta diru asko edukitzea kezkarik gabe bizitzeko. Baina, gaur egun, pandemiagatik konturatu naiz, beste prioritateak dauzkat.\nGero eta gutxiago gustatzen zait erostea. Lehen, asko gustatzen zitzaidan arropak eta bitziak erostea, baina orain pentsatu dut: Zertarako? Orain ez naiz kontsumista, nahiago dut aurreztu nire dirua bidaiatzeko.\nSan erabiltzaileak esan du...\nNoski baietz gustatuko litzaidakeela ,aste bat gauzeko prezioak begiratu gabe erostea...bestalde, badakigu hori amets bat dela...textuan esaten dutenez,langile xumeok gara eta soldata normalak ditugu...\nHori dela eta nahiago dut nire bizitzarekin konforme egon, gainera,beste lekutan gu baino oso txartoago zaude.\nErosketak egiteari buruz, gustatzen zaidana da supermerkatu handi batean denetariko erostea: fruta, arraina eta abar.\nNormalean, astean 2 edo 3 alfiz joaten naiz erostea, eta deskontuak daudenean erosketa handi bat egiten dut...\nAngy erabiltzaileak esan du...\nNori ez litzaioke dirua edukitzea gustatuko? Diru arazorik haber oso ondo bizitzen da. Egia da diruak ez duela zoriontsua ematen, baina bizitzaren kalitatea askoz hobea da eta lasaiago bizitzen da.\nNire kasuan, momentuz, ez nago kezkatuta diruagatik, baina gustatuko litzaidake bidaiatzea dirua kontuan hartu gabe eta, nahi ditudan gauzak egitea eta joan nahi dudan leku guztietara joatea.\nNire erosketa ohiturak txarrak izaten dira. Dendetara joaten naizenean, hainbat gauza erosten ditut, beharrezkoak ez direnak, eta dirurik gabe geratzen naiz, beraz, berriz ere ez egitea agintarazten naiz. Baina diru pixka bat aurrezten dudanean, berriro gastatzen dut.\nEzin dut lagundu, baina erosketak nire hobbie gustukoena da!\nEgia da, niri gustatuko litzaidakela bizitzea, pentsatu eta begiratu gabe gauzeek zer balio duten. Izan ere, nire ustez, denoi gustatuko litzaiguke diruak ez gaituela kezkatzen sentitzea.\nEz dakit, aberatsak pobreak baino zoriontsuagoak diren dirua edukitzeagatik, baina diruak bizitza erosoagoa eta atseginagoa egiten duela uste dut.\nBestalde, betidanik arropa erostea asko gustatzen zaidan arren, orain bakarrik erosten dut erabiltzen dudan arropa.\nNoizean behin,denok amets egin dugu lotería irten zitzaigula eta aberatsak ginela baina oraindik hau es da gertatu.Lan egin behar dugu eta gainera,gure poltsiko zaindu behar dugu ere bai.\nErosketak egitea nire zaletasun handia da.Batzuetan joaten naiz eta momento honetan denetarik deskonektatzen naiz eta oso ondo sentitzen ere heltzen zait.Nire ustez terapia ona da erlaxatzeko.\nAskotan, langile xumeok garenok erosten dugu ahal duguna eta ez nahi duguna.\nGuztioi dendaz denda joatea gustatzen zaigu gauzak erostea.\nEz dakit zuei, baina niri esaldi horrek, "diruak ez du zoriontasuna ematen"gogaitzen nau, baina pobreok zerbait esan behar dugu kontsolatzeko.\nZintzoa izango naiz, loteria irabazi nahi dut dirua gastatzeko, zenbat eta gehiago hobeto. Baina esan behar dut, osasunagatik dela. Esaten dute erosketaz joatea terapeutikoa da eta estresa kentzen.\nNire dirua mugagabe izango balitz arazoak erosketak egiteko ez nintzateke edukiko. Gainera, gaur egun dagoen arropa dendetan ez da batere polita, agian bi kamiseta zorte izanez.\nNire ohiturak erosketara noanean 100€ eramatea poltsikoan, begirada bat eman denda guztietan eta azkenik erostea da.\nNire ustez diru arazorik ez eukitzea asko laguntzen du bizitzan zoriontzua isateko. Ez diñot abaeratza isatea, baizk eta dirua behar duzunean, dirua eukitzea. Hau da, etxean zerbait ondatzen denean, ikasteko behar duzunean, osasun arazoei aurre egiteko behar duzunean eta abar. Azken finean, bizitza lasaitasunarekin eta erosoki bizitzeko.\nBestalde, diru asko duzunean gauzen benetako balioa jakin gabe erosten da. Holan bizitzen den gendea, dirua irabastearen atzean dagoen ahalegina ez dute baloratzen askotan.\nNire ustez txikitan guztiak amestu dugu aberatza izatea. Pertsona normal batek oso saila du abertsa bihurtzea. Guztioi gustatuko litzaiguke bizitzea dirua begiratu barik baina ezinezkoa da pertsona normalentzat. Nik diru asko eukiko banuke, astero bidai bat egingo nuke herrialde desberdinetara. Suite batean, jarduera asko egiten eta dirua gastatzen damutu barik.\nNik normalean prezioari begidara bat botatzen diot, ea prezio ona edo komeniagria da produkto horretarako,baina asko behar dut prezioa begiratu gabe erosteko gauza konkretu bat. Beste aldetik nik ez dut asko guztokorik erosketak egitea, gende asko dagoelako joaten naizen\nedozeindendara, eta nire ustez dirua ez du zoriontasuna ematen , baina laguntzen du geure bizitza bizka bat hobeagoa egiten.\nNire uztez,dirua es duela zoriontasuna ematen, baina bai laguntzen dizu. Normalean joaten naiz erosketan baina es zait batere gustatzen, jenden kopuru handia dagoelako. Beste aldetik, beti begiratzen dut prezioak, ea zenbat ordaindu behar dudan zerbait erosteko.


"Oso momentu ona bizitzen ari dira euskal ekoizpenak" : Irutxuloko Hitza\nLoreto Mauleon aktore donostiarrak Arantxa pertsonaiaren rola egin du 'Patria' telesailean, eta bere lana saritu egin dute, Feroz saria irabazi baitu. Mauleonek bere ibilbidea errepasatu du hedabide honekin egindako elkarrizketan, Zurriola ikastolako antzerki taldean aritzen zenetik Feroz sariraino. Elkarrizketa osoa IRUTXULOKO HITZAren astekarian eta webgunean irakurri ahal izango da, ostiraletik aurrera.\nLoreto Mauleon aktore donostiarra 2020ko Zinemaldian, 'Patria' aurkezten. (Argazkia: Zinemaldia)\nMadrilen bizi bada ere, Mauleonek hurbiletik jarraitzen du Euskal Herrian egiten ari diren ikus-entzunezko ekoizpenak, eta horri buruz ere hitz egin du hedabide honekin:\nEra berean, Patria telesailari buruzko galderak ere erantzun ditu, eta nabarmendu du telesailean islatzen dena “errealitate bat” baino ez dela:


Produktu guztiak Artxiboa - Art&Deco By Natasha\nJatorrizko eskuz margotutako papera\nArtisau produktuak artisauak\nPuntu-pintura bat erosten duzunean sinatutako autentikotasun agiria jasoko duzu, artelana jatorrizko bakarra dela frogatuz. Art&Deco By Natasha pieza.\nDokumentuak koadroaren argazkia, izenburua, dimentsioak eta artelanen deskribapena erakutsiko ditu.\nSEGURTASUN MUNDUKO BIDEAK\nPinturak segurtasunez paketatu eta bidaltzen dira Espainiatik etorritako trazatuarekin.\nKalitate handiko Art&Deco By Natasha Diseinatutako produktuak\nBakarra eta koloretsua\nGARBITU ETA AURREZKO MASKARAK BERRerabil daitezkeen\nDiseinu guztiak eskuz margotutakoak dira Art&Deco by Natasha Dot-Pintura Jatorrizkoak\nOso xurgatzaile eta azkar lehortzeko mikrofibra eta kotoia.\n5 tamaina desberdinetan dago erabilgarri.\nSua kalifikatua, zuntz zatitutako ehuna\n50% poli 50% kotoizko lotura\nLehortze azkarra eta oso xurgagarria\nEskuz egina Londresen\n4 paketatu aurpegiko maskara berriro erabiltzeko\n4 diseinu desberdin\nMakina 60 ° -tan garbitu daiteke\nInprimatua eta eskuz egindakoa Erresuma Batuan\nLau Pack 1. zenbakia\nLau Pack 2. zenbakia\nEgin klik hemen Aurpegi Maskararen Pakete guztiak ikusteko.\nLepoko poltsak eta diadema\nSoft Fashion Jerseyko elastiko azkarreko eta haizeekiko erresistentzia beroa atxikitzeko diseinatuta dago, bizikleta, motozikleta, eskia eta kanpoko ekintzetarako aproposa.\nZure eguneroko jantziekin txirlo berezia jarri nahi baduzu edo kirol jantziko arropa sorta zabaldu nahi baduzu, lepoko hodi pertsonalizatua osagarri anitz funtzionala eta dotorea da zure modako errepertorioan.\nLondreseko gure artisau bazkide maiteek zure elementuak sortzen hasiko dira eskaera egin ondoren.\nEz dugu stockik, ezta produktuak beharren gainetik ekoizten ere, hori da ezer ez erre egingo da gure marka balioa mantentzeko.\nGure manufakturako ehun-aztarna guztiak alferrik eta brikolagileei eskaintzen zaizkie, alferrik galtzen joan beharrean.\nHau birziklatzeko eta irtenbide bikaina da saihestu ekoizpen masiboa gaur egun dugun industria.\nGure bazkideek urik gabeko fabrikazio eta inprimatze prozesua dute.\nEkologikoki erabilitako tintak baino ez dira erabiltzen.\nFSC ziurtatutako materialak soilik erabiltzen dituzte.\nEskuz jositako ECO Friendly Yoga Mats\n1 emaitzak 49 188-tartea erakusten\n'3 Chakra Flower' lepoaren poltsa\nLepoko tutu hau osagarri polifazetikoa da, aurpegia estaltzeko, diadema, bandana, eskumuturreko eta lepo berogailu gisa erabil daiteke. Jatorrizko jatorrizko diseinuak diseinatzen ditu Art&Deco By Natasha Dot-Pinturak ... Irakurri gehiago…\n'3 Chakra' Bota Manta\nZure etxean diseinu elementu erakargarri eta praktikoa falta dela uste al duzu? Konpondu hau zetazko ukitu leuneko mantarekin, sofan ohean egoteko aproposa ... Irakurri gehiago…\nBabestu ordenagailu eramangarria estiloan. Lortu ordenagailu eramangarrientzako zorro arin eta egoki hau! Harrapaketa-markak ekiditeko, barruko kremailera betea du eta barrualdea larru sintetikoz estalita dago. Irakurri gehiago…\nLeggings inoiz asmatutako arropa erosoena izan daiteke eta tamaina handiko leggings hauek erosotasun, erraztasun eta estiloaren ezaugarriak dira. Ehun leuna, elastiko zabala ... Irakurri gehiago…\nBabestu telefonoa eta ingurumena aldi berean; telefonoaren zorro hau ekologikoa da eta% 100 biodegradagarria da. Estali telefonoa zorro bereziarekin kolpeetatik eta ... Irakurri gehiago…\nEzagutu gogoko kamiseta berria: oso leuna da, oso erosoa eta kotoizko ukituzko poliesterrezko elastikoarekin egina, garbitu ondoren lausotzen ez dena. •% 95 poliesterra,% 5a ... Irakurri gehiago…\nZure etxean kolore pixka bat gehitu nahi al duzu? Premium sentitzen duten buruko zorro hau bilatzen ari zaren hori da! Produktu hau burko-zorroa baino ez da - burkoa betetzen ... Irakurri gehiago…\nZorro poltsa zabala eta modakoa. •% 100 poliester ehundutako ehuna • Poltsa 15 "x 15" (38.1 cm x 38.1 cm) • Edukiera - 2.6 US gal (10 l) • Gehieneko pisu muga ... Irakurri gehiago…\nGerri altu eta elastikoa duten yoga capri leggings hauek aukera ezin hobea dira yoga, gimnasioa edo etxean arratsalde erosoa egiteko. •% 82 poliesterra,% 18 spandex •… Irakurri gehiago…\nYoga leggings super leunak, elastikoak eta erosoak. Eskatu hauek zure hurrengo yoga saioa inoizko onena dela ziurtatzeko! •% 82 poliesterra,% 18 spandex • Materialak… Irakurri gehiago…\nHondartzako eskuoihala diseinatutako 'Azul'\n'AZUL' koloretsua Art&Deco By Natasha Diseinatutako hondartzako eskuoihala% 100 mikrofibrako eskuoihalak Suaren kontrako bereizketa, zuntz zatitutako ehuna% 50 poli% 50 kotoizko loteslea Lehortze azkarra eta xurgapen handikoa Eskuz egindako ... Irakurri gehiago…\n'Azul' ordenagailu eramangarriaren mahuka\n'Azul' lepoaren poltsa\nPuntuzko kolore zipriztin bat gehitu nahi al duzu zure etxean? Premium sentitzen duten buruko zorro hau bilatzen ari zaren hori da! . • Aurrez txikitutako% 100 poliesterra. • Oihala… Irakurri gehiago…\n'Azul' Bota Manta\n"Blue Seed Of Life Bubbles" bota mantak\n'Blue Seeds Of Life Bubbles'Hondartzako eskuoihala diseinatua\nKoloretsua 'Blue Seeds Of Life Bubbles' Art&Deco By Natasha Diseinatutako hondartzako eskuoihala% 100 mikrofuntzazko eskuoihalak Suaren kontrako bereizketa, zuntz zatitutako ehuna% 50 poli% 50 kotoizko loteslea Lehortze azkarra eta ... Irakurri gehiago…\n'Blue Seeds Of Life Bubbles'Lepoko poltsa\nOrdenagailu eramangarrien zorro zoriontsua\nZure etxean kolore pixka bat gehitu nahi al duzu? Premium sentitzen duten buruko zorro hau bilatzen ari zaren hori da! • Aurrez txikitutako% 100 poliesterra • Lihozko ehuna ... Irakurri gehiago…\nSamsung zorro dotoreak zure telefonoa marradurak, hautsa, olioa eta zikinkeria babesten du. Bizkar sendoa eta alde malguak ditu, erraz hartu eta kentzea errazten du, ... Irakurri gehiago…\n'HOPE' Hondartzako eskuoihala diseinatua\nKoloretsua 'HOPE' Dot-Painting Art&Deco By Natasha Diseinatutako hondartzako eskuoihala% 100 poliesterrezko mikrofuntzazko eskuoihalak Suaren kontrako bereizketa, zuntz zatitutako ehuna% 50 poli% 50 kotoizko loteslea Lehortze bizkorra eta oso xurgagarria Artisau ... Irakurri gehiago…


Euskara Archives - Área de Cultura del Ayuntamiento de Zizur Mayor Área de Cultura del Ayuntamiento de Zizur Mayor\nUdalekuak euskaraz – 2021\nZizur Nagusiko Udaleko Euskara Zerbitzuak euskaraz antolatzen diren udalekuen bilduma egin du, gure inguruan dagoen eskaintza zabal honetatik aukera dezazun. LHko (Lehen Hezkuntza) ikasleentzako udale ...\nHaurrentzako albumak sortzeko XV. Etxepare sariaren lanak aurkezteko epea dagoeneko irekita dago. Originalak aurkezteko epea 2021eko maiatzaren 7an, ostiralean, itxiko da. Oinarriak ...\nUrriaren 13tik abenduaren 9ra Irakurri, Gozatu eta Oparitu (IGO) egitasmoa egin da Zizur Nagusian. Aipatu egitasmoaren helburuak hauek izan dira: Euskarazko irakurzaletasuna sustatzea. Liburutegi publ ...\nAzaroaren 20tik abenduaren 4ra izanen da Euskaraldiaren bigarren edizioa, baita Zizur Nagusian ere. Izena emateko epea irekita dago, Ahobizi edo Belarriprest rola aukeratuz. Hemen eman dezakezu izena: ...\nEuskara ikasteko matrikula epea irekita\nNafarroako Gobernuak eta toki entitateek “Hurrengoan euskaraz!” kanpaina aurkeztu dute 2020-2021 ikasturterako, Nafarroan dauden ia 30 zentroetan izena emateko epearekin bat eginez. Segurtasun- et ...


Neomatxistak detektatzeko 10 esaldi - Sustatu.eus - Teknologia albisteak\n2017-11-22 : 18:24\nOso ikastaro interesgarria egiten ari naiz Pikara Magazine-ren eskutik: Periodismo de-generado. Feminista, interseccional, incisivo y transgresor (Generorik gabeko kazetaritza. Feminista, intersekzionala, ziztatzailea eta urratzailea). Ikastaroan landu dugun artikulu bat asko gustatu zait eta itzultzea erabaki dut (ideia nagusiak, behintzat; eta ziur nago gehiago ere izango direla). Marta Güelfo Marquez psikologoak La Replican argitaratutako artikulu bat da.\nMarta Güelfo Marquez psikologo, orientatzaile, aktibista sozial eta feministaren artikulua da. Ez da berri-berria, 2015ekoa baita, baina zoritxarrez oso baliagarria izaten jarraitzen duela iruditzen zait. Honi esker astakirten pila detektatu ahal izango ditugu (eta aldatzen laguntzen saiatu!), eta guk ere kontzeptu batzuk argitu ahal izango ditugu gure buruan. Hona hemen ideia nagusietako batzuk (ikus osorik Kaixomaitia.eus webgunean).\nEz naiz ez feminista ez matxista, berdintasunean sinisten dut: Hau oso errore komuna da eta ezjakintasuna du oinarri. Gizon eta emakumeen eskubideak berdinak izan daitezen aldarrikatzen duen mugimendua da feminismoa. Matxismoa, berriz, gizona emakumearen gainetik iraunarazten duten jarrerek, portaerek eta sinesmenek definitzen dute.\nGizonen aurkako genero-biolentzia ere badago: Gizonen kontrako genero-biolentziarik ezin da existitu, ez baitago gizona zapaltzen duen sistema ideologiko edota kulturalik. Egungo sistemak emakumea zapaltzen du, horregatik hitz egiten dugu emakumeen aurkako genero-biolentziaz. Bikotekideen edo bikotekide ohien artean ematen da, gizonak aplikatzen du emakumearengan, eta patriarkatuan du jatorria, androzentrismoan, posesio sentimenduan, eta amodio erromantikoaren ideia tradizionalean. Kultura guztietan ematen den fenomeno soziala da, eta Espainiako Estatuan, bikotekideak edo bikotekide ohiak hildako 50, 60 edo 70 emakume uzten ditu urtean. Emergentziazko egoera da, beraz. Erantzuna behar du hezkuntza aldetik, sozialki, baita politika konkretuak ere.\nSalaketa faltsu asko daude: Espainiako Fiskaltza Orokorraren datuen arabera, salaketa faltsuak %0,018 dira.\nIrakurri 10 esaldiak Kaixomaitia.eus-en blogean.


“ikasleok erabaki” dinamika aurkeztu da Gipuzkoan : Ikasle Abertzaleak\n“ikasleok erabaki” dinamika aurkeztu da Gipuzkoan\nMartxoaren 6tik 10era Gipuzkoako ikastetxeetan erreformen inguruan egingo diren galdeketak aurkeztu dira prentsaurreko baten bitartez:\nAberatsek hala aginduta, hezkuntza elite ekonomiko eta enpresarial baten zerbitzura ari dira jartzen. Horren ondorioz, besteak beste, gutxiengo horren beharrak asetzen dituen ezagutza sustatzen da soilik, murrizketak egiten dituzte etengabe eta tasak geroz eta altuagoak dira, denon eskubidea omen zena geroz eta gutxiagoren pribilegio bihurtuz. Horrez gain, ikasleoi hitza eta erabakia ukatzen zaigu eta gure kritikotasuna kosta ala kosta oztopatzen da, etorkizuneko herritar otzanak izan gaitezen. Norbanako eta kolektibo bezala gaitasunak garatzeak ez du axola, eduki kopuru izugarria memorizatzea da baloratzen den bakarra. Eduki horiek, gainera, arrotzak dira erabat, gure herriaz ezer gutxi dakigun bitartean Espainiako errege-erregina guztien gora beherak irentsi behar izaten ditugularik. Ondorioz, gure interes, nahi eta beharrekin zerikusirik ez duen prozesu astun eta aspergarria da egun hezkuntza formala. Zer, eta ikasketak bukatzean enplegu kaxkarrenei heldu edota enplegu bila kanpora joan behar izateko.\nEstatu espainolak bertako agintarien konplizitatez ezarritako hezkuntza erreformen ondorioa da egungo egoera. Erreforma kate horretan ulertzen dugu, esaterako, LOMCEren mehatxua. Erreforma neofrankista horren bitartez sexismoa eta ikasleon “espainolizazioa” bultzatzen da. Horrez gain, errebalidak ezarri nahi dituzte LHko 6. mailan, DBHko 4. mailan eta Batxilegorko 2. mailan, urteetan ikasitakoa eta egindako esfortzua azterketa arrotz baten menpe jarriz. Horiek gainditzen ez dituztenei ikasteko eskubidea ukatuko zaie, orain eta etorkizun beltzera kondenatuz.\nEra berean, norabidea horretan ulertzen dugu Eusko Jaurlaritzak bultzatutako Heziberri 2020 hezkuntza erreforma ere. LOMCEren alternatiba gisa azaldu bada ere, hezkuntza komunitateak salatu duen eran, ‘euskal LOMCEa’ baino ez da.\nAzken boladan dezenteko nahasmena sortu da LOMCE aplikatuko den edo ez. Ez dakigu azkenean zer gertatuko den. Dakigun bakarra, zera da: izen horrekin edo beste batekin egin, Rajoy eta gainontzeko ustel lotsagabeek ikasleon nahi eta beharren kontrako erreformak inposatzen jarraituko dutela.\nIkasleok nazkatu gara ordea. Ez dugu nahi ez LOMCErik, ez ‘euskal LOMCEA’ den Heziberriri-k, ezta inposatu nahi dizkiguten bestelako erreformarik ere! Estatu espainolak inposatutako erreformei planto egin eta guk gure hezkuntza eredua erabaki eta eraiki nahi dugu. Ikasleon hitza aintzat hartuko duen hezkuntza eredu propio, herritar, inklusibo eta parekidea, ikasleak erdigunean jarriko dituena.\nBide horretan, ikasleon hitza adierazi eta entzunarazteko asmoz, martxoaren 6 eta 10a bitarte galdeketak antolatuko ditugu Gipuzkoako ikastetxeetan. Galdera honakoa izango da: “Ikasleon hitza kontuan izan gabe inposatutako erreformak onartzen dituzu?“. Behin gure erabakia adierazita, berau errespetaraztea izango da egitekoa. Kaleak ikasle tsunami bihurtuko ditugu!\nZentzu horretan, deia egiten diegu Gipuzkoako ikasle orori galdeketatan parte hartu dezaten, antolatuz edota bozkatuz. Bide batez, guraso, irakasle nahiz hezkuntza komunitateko gainontzeko norbanako eta eragileei hauek gauzatzeko babesa eskatzen diegu.\nLOMCE, HEZIBERRI eta gainontzeko inposaketarik ez! Hezkuntza eredu propioa!\nGipuzkoako Ikasle Abertzaleak


Geoparkeko bisita kultural gidatuen eskaintza doakoa izango da asteburu honetan Deban, Mutrikun eta Zumaian - - Baleike.eus\nGeoparkeko bisita kultural gidatuen eskaintza doakoa izango da asteburu honetan Deban, Mutrikun eta Zumaian\nEuskal Kostaldeko Geoparkea 2021-02-25 19:20\nArrietakua Jauregia, Mutrikun\nEuskal Kostaldeko Geoparkeak bere bisiten eskaintza ezagutzera emateko, doako irteera gidatuak eskaini ditu pasa den asteburuetan. Ekimen hauek izaten ari diren arrakasta ikusita, asteburu honetan, otsailaren 27 eta 28an, Geoparkeak doako bisita kulturalak eskainiko ditu Deban, Mutrikun eta Zumaian.\nLeire Barriusoren, Geoparkeko kudeatzailearen, esanetan “bisita kulturalak indartzea da aurtengo Geoparkearen erronketako bat eta eskaintza honek horri erantzun nahi dio. Geoparkeak, ondare natural eta geologikoaz gain, ondare kultural oso aberatsa dauka eta hori balioan jartzeko, herritarrei aukera eman nahi diegu Geoparkeak gordetzen duen altxor kulturala ezagutzeko”.\nHau da larunbat eta iganderako programatu den doako bisita gidatu kulturalen eskaintza:\nLarunbatean, otsailaren 27an:\nZumaian: Flyscheko olagarroa 11:30ean euskaraz\nMutrikun: Arrietakua Jauregia 11:30ean gazteleraz\nDeban: Gotikoaren altxorra Deban, 16:00etan, euskaraz\nIgandean, otsailaren 28an:\nZumaian: Euskararen enigma 11:00etan, euskaraz\nErreserbak webgunean egin behar dira, eta geokultura21 deskontu kodea ipini behar da erreserba dohain eskuratzeko. Gainera, bisita kultural hauez gain, bestelako bisitak ere programatu ditu Euskal Kostaldeko Geoparkeak, besteak beste, irteera geologikoa edota Algorri bisita. Informazio guztia eta ezaugarriak webgunean aurki ditzakezu.


Bien artekoa berriro ondo balego bezala esnatu da eguna. Izerditan oraindik, Herrerak izaren goxotasunean hartu du babes. Kanpoan euria astintzen du haizeak, barruan berogailuaren epela dago, eta abesti baten lehen notak, Riders on the Storm. Laranja zuku freskoak borobildu du igande goiza. Etxebek ekarri dio, kafesnearekin eta tostadekin batera.\n— Berriro lo hartuko dut agian —xuxurlatu du Etxebek ohean etzaten ari den bitartean, Herreraren gorputzaren kontra.\nAstiro doa denbora. Ohe gainean dago une honetan Herrerak behar duen guztia. Gosaltzen bukatu duenean, Etxeberen ondoan etzan da. Space Oddity abestia ari dira entzuten, espazioan galtzen den astronautarena, bere mundutik urrun.\nBafleak isildu direnean, Herrerak lepo aldean marra berde bakarra duen pijama beltz-beltza jantzi du eta jaiki egin da ordenagailuan musika berria aukeratzera. Pantailaren bazter batean Etxebe izena duen karpeta ikusi duelarik, gosariarengatik esker onez, haren gustuko talderen bat jartzea pentsatu du Herrerak, baina karpeta ireki duenean, inoiz entzun gabeko izenak besterik ez ditu aurkitu eta, zalantza handiz, Kokolo izena daramana abiarazi du. Bafleetatik Etxeberen ahotsa entzun da: «Galdera errazak dira, zu lasai». Herrerak larrituta klikatu du beste dokumentu bat, Retard izeneko bat, eta berriro ahots bera: «Otsailak hogeita sei, arratsaldeko laurak, lehenengo solairuko bilera gelan gaude». Ordurako Etxebek hartu du ordenagailuaren kontrola eta berehala isiltasuna egin da logelan, harik eta Etxeberen demandak urratu duen arte:\n— Badakizu ezin duzula hau entzun. Ez dute beste munduko ezer esaten, baina beti ziurtatzen diet isilpekoa dela.\n— Musika zela uste nuen. Barkatu.\nParez pare daude, desafinatutako bi instrumentu bezala, nor bere pijaman bilduta: Herrerak obsesiboki janzten ditu arropa beltzak, berdez edo gorriz edo laranjaz zipriztinduta ia beti, eta pijama ere halakoxea da; Etxebe, berriz, etengabe saiatzen da kolore biziko arropak konbinatzen, baina inoiz ez du argi izaten kolore horiek noiz ezkontzen diren ondo eta noiz ez, eta, Herrerak kostata aitortu arabera, Etxebek ondorioztatu du orain jantzita daraman pijamak lixiba eta pailazoak konbinatzen dituen iragarki baterako egokia dirudiela.\nEtxebek gosariko trasteleria hartu du eta sukaldera joan da. Herrera urduri dago berriro. Logela itogarria egin zaionez, leihoa ireki du. Aurpegia zipriztindu dio euriak, giroa arnasberritzen hasi da.\n— Zertan ari zara? —galdetu dio Etxebek sukaldetik bueltan.\nLeihoak itxi eta pertsiana jaitsi du. Argi artifizialak itxuraldatu egin du logela.\n— Beroak ihes egingo du bestela.\nAzken unera arte zain egoten dira. Gaur berriro egin dute. Bulegoko bere mahaiaren aurrean, munduan beste ezer ez balego bezala pasatu du Etxebek eguna elkarrizketak irakurtzen eta paperaren bazterrean oharrak idazten, azken txostenerako. Goizeko zortzietatik arratsaldeko seietara egin duen lanarekin pozik, etxera joateko jaiki denean, Ibon K. agertu zaio, Giza Baliabideen Saileko arduraduna, presaka doanaren itxurak egiten, zuzendariaren bulegoan bilera dutela jakinarazteko. Etxebe pasilloan barrena eskutik helduta eramatea baino ez zaio falta izan Ibon K.ri, Etxebe galtza urdin biziak eta alkandora horia eta grisa jantzita, Ibon K. traje gris estandarizatu batean sartuta.\n— Zer gertatzen da ba? —galdetu dio Etxebek, larritu egin baita, zuzendari nagusiak inoiz ez baitu agurtu ere egin, eta bera bezalako hasiberriei sailetako arduradunen bitartez heltzen baitzaizkie aginduak.\nErantzuteko astirik gabe sartu dira Pedro Tolosa zuzendariaren bulegoan. Bizkarrean hazka egiten aurkitu dute. Etxebe eta Ibon K. ikusi dituenean, aulkitik altxa gabe, bizkarraldeko lanak amaitu ezinik, aulki banatan esertzera gonbidatu ditu.\n— Esadazu: zer moduz doaz elkarrizketak?\n— Denetariko iritziak biltzen ari naiz. Txosten polita geldituko da.\n— Jendeak kontatzen al ditu bere gauzak?\n— Batzuekin zailagoa izaten da, baina zertarako den konturatzen direnean, luze eta zabal hitz egiteko prest egoten dira gehienak. Elkarrizketak lan orduetan izateak lagunduko du ziur aski —esan du Etxebek.\nZuzendaria irribarrea erakusten ahalegindu da. Ibon K.k lortu du, trebatuagoa baitago.\n— Lehen Iboni esan diodan bezala, txosten horrek beranduenera lau astetan bukatuta egon behar du. Badakizu enpresaren egoera ez dela aproposena eta pausoak eman beharko ditugula. Zure txosten horrek lagundu egingo digu.\nIbon K.ren hitzen zain gelditu da Etxebe, baina hark, jaikitzeko batere asmorik gabe, keinu batez kanporanzko bidea seinalatu dio Etxeberi. Zuzendariak, bizkarraldeko zereginetan berriro, Ibon K.ri begira, telefonoa hartu du eskuetan.\n— Dei bat egin behar dut.\nBi enplegatuak pasillora irten direnean, Etxebek ezin izan dio galderari eutsi:\n— Arazoren bat sortu al da orain presaka ibiltzeko? Txostena amaitzeko oraindik beste lau hilabete nituela esan zenidaten.\n— Pentsatzen dut proba gisa sartu nahi zaituela estutasunetan, praktika aldia bukatzen zaizunean enpresan jarraitzea eskaini edo ez erabakitzeko.\nEtxera abiatu aurretik, Etxebe bere mahaitik pasa da eta paper mendi bat sartu du zorroan, ohera joan baino lehenago irakurtzen jarraitu ahal izateko.\nBidebietako dorreei begira gelditu da. Garbi eta hotz dago zerua, Herrera beltzez doa goitik behera (kamisetaren lepo aldetik sorbaldara doan marra berde soil bat salbu). Lehen horrelako dorreetan egiten zuen lan. Orain Herrera zorrotz saiatzen ari da erlijio soilik fisiko baten antza duen diziplinari lotzen: esnatu, paseoa, enkontrua, igerilekua, gimnasioa... Etxebe ez da ia plan horietan sartzen. Herrerak ezin izaten du konbentzitu kalerako, ezta lagunekin egoteko ere, ez batzuenekin ez besteenekin. Ez du etxetik irteteko asmorik eta, ateratzekotan, inor topatuko ez duten nonbaitera eta denbora epe jakin baterako. Herrera etsituta dago Etxeberen kontrol beharrarekin: muga bitxiak ezartzen dizkio bere buruari, bere bizitzan zer egin berak erabakitzen duen irudipena izateko asmoz, ez dezan sentitu bizitzak eraman egiten duela.\nHerreraren gaurko lorpena, biak elkarrekin Etxeberen aitaren etxera afaltzera joatea izan da, etxetik ateratzeko behinik behin. Etxeberen aitak eta haren bikoteak, Margak, adeitsu hartu dituzte, eta mahai gainean kroketak, urdaiazpikoa, zainzuriak, patata tortilla, jateko eman nahi dietenaren aurrekari.\n— Gaizki elikatuta ikusten gaituzue? —esan du Etxebek euforia arraro batekin.\nLepo afaldu dute.\nMarga isila da. Herrera mutu dago. Etxebe eta bere aita nahikoa dira elkarrizketak hitzez gainezka egin dezan. Margak konplizitatez begiratzen dio Herrerari.\n— Igo al dizute soldata? —itaundu du aitak, Herrerak aldiro espero duen galdera.\n— Oraindik ez, elkarrizketen lantxoa bukatzen dudanean. Orduan egingo didate kontratu iraunkorra. Baina moldatzen naiz, hala ere. Ez dut askoz gehiago behar, benetan.\nMargak Herrerari begiratu dio berriro. Ordaintzen ari diren hipoteka mailegua du gogoan Herrerak, Egia auzoan 320.000 euroko etxe txikia eta 15.000 euroko kotxea, eta ospatzeko nola joan ziren Lasarteko jatetxe hartara (bankutik ezkondu gara, esaten zuten pozez zoratzen), eta orain dauzkaten diru sarrerak, eta korapiloa egin zaio sabelaldean, eta dzanga edan du ardotik.\n— Aurrekoan ez nizun ondo ulertu zer egin behar duzun elkarrizketen kontu horrekin.\n— Motibazio plana deitzen diote. Modan dagoen gauza horietako bat da. Enplegatuak elkarrizketatzen ari naiz, jendea gusturago egoteko zer egin daitekeen ikusteko, eta enpresa horretara molda dadin. Badakit gero aholkuei ez dietela kasurik egingo, baina behintzat txosten batean idatzita geldituko da.\n— Soldata igotzearekin poztuko da jendea —esan du aitak.\n— Gauza gehiago ere egin daitezke.\nMargak aipatu du berak lan egiten duen enpresan ere antzeko zerbait egiten ari direla, eta hortxe bukatu da gaia. Janaria ez, ordea: bakailao ajoarrieroa eta postrerako gazta tarta, euskal gauzari buruzko berriketa amaigabeaz hornituta. Berandutu denean, Etxebe eta bere aita sukaldera joan dira tuperrak betetzera. Halako batean, bien arteko elkarrizketaren haria eten egin du aitak:\n— Bihar bertan sei mila euro sartuko dizkizuet kontu korrontean. Egoera egonkortzen zaizuen bitartean, erabili lasai.\nMargak eta Herrerak argi entzun dute egongelatik.\n— Benetan eskertzen dizut, aita, baina ez ditugu beharko.\nHerrerak izkin egin dio Margaren begiradari.\nMakinatik kafea hartzeko zain ilaran dagoen batek disimulurik gabe aztertu du Etxebe goitik behera. Gaur ere ez nuen konbinazioarekin asmatuko, pentsatu du Etxebek, jantzita daramatzan poloa eta kazadora koloretsuak disimuluz aztertzen dituen bitartean. Ezezaguna, ilara utzita, zuzen-zuzen hurbildu zaio.\n— Unibertsitatean irakasgai batzuetan elkarrekin egon ginen gelan, ezta?\nEtxebek, ez dela akordatzen erantzutearekin bat, kafea eskuan duten lankidez inguratutako aretoari begiratu panoramikoa eman dio, solasaldi hasi berriaren testuinguruaz kezkatuta.\n— Hamar urte baino gehiago izango dira, baina fisikoki ez zara hainbeste aldatu —jarraitu du ezezagunak—. Gogoratzen dut gelan etengabe parte hartzen zenuela eta irakaslearekin oso kritikoa zinela.\n— Gaztetxoak ginen orduan.\n— Kalean ere ibiltzen zinen...\n— Joango al gara tabernara kafea lasaiago hartzera?\nEnpresa honetan dagoenetik Etxebek estreinakoz egin dio gonbita norbaiti. Arriskutsua bihurtzen ari zela iruditu zaion egoera honetatik ateratzeko ez zaio ihesbide hoberik bururatu. Ezezagunak pozez hartu du proposamena. Tabernan, oroitzapenen emaria agorrezina dela esango luke Etxebek, bulegora itzultzeko asmorik ez duela ezezagunak, eta bai, zalantzarik ez dago gelakideak izan zirela, baina Etxebek orain ordenagailuaren aurrean eseri eta txostena idazten jarraitzeko irrika besterik ez du sentitzen, eta unibertsitate garaiko kontu horiek betirako isilarazteko, bulego honetan inori interesatu behar ez litzaizkiokeelako, sasoi hartan izan zena jadanik ez delako. Orduko kemena bai, nahi luke, baina beste helburu batzuetarako, gaur egun helduagoak iruditzen zaizkionetarako. Sotilago jokatzen ikasi du behintzat. Hitz egiten duenean, adibidez, nabarmen ez gelditzen.\n— Nitaz akordatzen ez bazara, neure burua aurkeztu beharko dut: Josu naiz.\n— Niri Etxebe deitzen didate.\n— Hori ez nuen gogoratzen.\nEtxeberi asko kosta zaio Josurekikoak amaitzea, honek lanera bueltatzeko gogorik ez duela dirudielako, baina azkenean Etxebe itzuli da bere mahaira. Pantailari begirik kendu gabe pasa du arratsaldea, zeregina betetzen ari denaren plazeraz; behar zuen dosia odolean barna dabilkio.\nAfalorduan iritsi da etxera. Sofan topatu du Herrera, telebistak anestesiatuta. Egunean zehar aparteko ezer ez zaiela gertatu kontatu diote elkarri. Etxebek ozpinduta nabaritu du Herrera eta, eztabaidarik ez sortzeko asmoz, ez dio ia hitzik egin. Etxebek, bere kautarako, Herrerarekiko harremanaren eguneroko balantze azkarra egin du: zorte handia daukagu, gorabehera arruntak bai, baina ederki doa dena.\nBerehala joan dira ohera, baina Etxebek ezin du lo egin. Unibertsitate garaiak etorri zaizkio gogora, eta ez malenkoniaz. Ez zaio gustatu Josu delako horren jite berritsua. Beste zerbaitetan pentsatzen ahalegindu da. Begiak bildu ezinik, sabaia beltz, zuzendariarentzako txostena buruz idazten aritu da.\nIratzargailuan goizeko ordu biak dira Herrera ohetik isilka irten denean. Bi minutu ere ez dira pasatu Etxebek, gaueko isiltasuna asaldatuz, kaleko atea ixten entzun duen arte.\nArnasari eutsi dio. Itolarria sentitzen du, baina baita hutsune sakon bat ere sabelaren erdian, eta lasaitasunaren antza duen zerbait ere bai. Nabarmenegi geratu aurretik utzi behar izan die birikei aire berria hartzen, ama eta aita jabetu baino lehenago. Herrerak badaki kezkatuta begiratzen diotela. Urrun sentitzen ditu, jator eta borondate oneko. Beraiena beste mundu bat da ordea. Ez duzue nire egoera ezagutzen, esango lieke Herrerak; Herrera jauna, Herrera andrea, ezin duzue ulertu nik gauzak nola ikusten ditudan eta ez dizuet ezer leporatzen hala ere, gehienetan ez, nerabezaroa gainditu nuenetik ez behintzat, baina Herrerak badaki aitak edo amak bere kolkorako pentsatuko luketela Ume honek zer daki ba gutaz?, eta, hala ere, ez lioketela hitzez adieraziko. Eta oraindik ume txiki bat dela iruditzen zaio Herrerari, gurasoak nahigabetzeko beldur den kakanarrua. Beraz, Herrerak isilik egotea erabaki du, eta hitz egin behar badu, gurasoen parametroetan erosoa izan daitekeena bakarrik esatea.\n— Ondo al zaude orain?\nOrain?, pentsatu du Herrerak; zer ari zara gogoratzen, ama? Bat-batean bere burua ikusi du egongelaren erdian, zorrotz beltzez jantzita, besaulkiaren kontra, eta parean gurasoak, semea inguratuta baleukate bezala.\n— Ondo, bai —erantzun die Herrerak.\nEtxebe etorri zaio burura (oso ondo, oso ondo, oso ondo): iratzargailu bat dirudi, auskalo zer beldurretatik esnatzeko, etengabe errepikatzen dio bere buruari: zer zortea dudan, zeinen ondo nagoen. Agian lokatza belaunetaraino ez sentitzeko. Lanean zer moduz galdetzen dionean, Etxebek arinkeriak bakarrik kontatzen dizkio, edo zoragarri atera zaizkion egitasmo txiki-txikien berri ematen dio. Oso ondo, oso ondo, oso ondo. Nekagarria da Herrerarentzat, hainbeste ezen orain Herrera ari baita hori egiten gurasoen aurrean. Lehen dena kontatzen zien. Ikasi du ez dela egokia, hobe dela isiltasuna.\nArnasari eutsi dio, ia ito arte, eta ezerez horrek baretasuna besterik ez dio ematen. Amaren hizketa hotsa entzuten du, baina ez du ezer sentitzen. Aitaren begirada ez ikustea nekezagoa zaio: azkazalaz urratu du hatz lodiaren ertza; likido hori odola da. Zauria sakontzen jarraitu du.\n— Berriro hasi al zara?\n— Zertan, ama?\nAita mutu, ama salto batean abiatu da Herrerarengana. Eskuak heldu dizkionean, amaren eskuak odol pixka batez zikindu dira. Amak zakar altxa dio kamiseta bizkarraldetik. Aitari begira esan du:\n— Gutxienez ez dauka zauri arrastorik.\nZuek erotu egin zarete, kexatuko litzateke gustura Herrera, nahiz eta gezurra dela jakin. Baina diziplinaz gogorarazi dio bere buruari: Ez, Herrera, ez hitz egin, antzeztu, izan egokia, eta gero egin nahi duzuna.\n— Joan beharra daukat. Deituko dizuet bihar.\nIgogailuan birikak inoiz baino gehiago uzkurtu zaizkio, oxigenorik ez, harik eta atea ireki den arte. Kalean kotxe saldoen ondoan arnasberritu da. Zaratak eta mugimenduak lasaitu egiten dute. Ezer ez pentsatzeko ahalegina eginez iritsi da helmugara. Atezain automatikoan erantzunik jaso gabe ireki diote atea, eta laugarren solairuan ere halaxe. Zain duen lagunak itzulingururik gabe eraman du logelara. Institutu amaierari buruz hitz egiten dion bitartean utzi ditu arropak lurrera erortzen. Haren gorputz ia nerabearen aurrean, Herrerak uste du lilura sentitu behar lukeela. Parean dudan hau ez da Etxebe, pentsatu du Herrerak; gorputz biluzi honek aldizkari bateko azalerako balioko luke. Baina enkontru hauetan ere Herrera ez da lehen bezala pizten eta ez du ulertzen zergatik. Badaki bisita hauek errutina besterik ez direla jadanik, eta, hala ere, nahiago du atea zeharkatu eta ohiturari jarraitu, batez ere orain, heldulekurik gabe gelditzen ari den garai irristakor honetan. Diziplina handiz erantzi ditu arropa beltz guztiak, eta, aldi berean, pentsatu du hobe duela ohean luze etzanda dagoen ia nerabe horrekin egoskortzea baino beste norbaitengana hurbiltzen saiatzea, Norarengana adibidez, duela gutxi ezagutu duen Etxeberen lankide horrengana.


Martin Ugalde Kultur Parkea » Hogeita hamar hedabidetako ordezkariak elkartu dira Facebookeko jarduna aztertzeko\nHogeita hamar hedabidetako ordezkariak elkartu dira Facebookeko jarduna aztertzeko\n2017-02-20\t/ Martin Ugalde Kultur Parkea\nJoan den ostiralean, hilaren 17an, 60 lagun inguru elkartu ziren Hekimenek antolatutako Facebooken inguruko jardunaldian. Euskal Herri osoko hogeita hamar hedabidetako kazetariak, komertzialak, kudeatzaileak eta teknikariak, gaur egun hedabideek duten erronka handienetako bati erantzun nahian: nola egin hedabideak eraginkorragoak sarean?\nJardunaldia arrakastatsua izan zen, nahiz eta elkarteak inoiz ez zituen horrenbeste lagun bildu Martin Ugalde Kultur Parkean. Horretarako, hiru gela hartu zituen Hekimenek. Goiz osoa iraun zuen jardunaldiak.\nOroiteria jardunaldiak: memoria historikoa, oroimena nola transmititu ondorengoei, eta transmisioa zertarako baliatu.\nMartxoaren 1ean, Joxe Azurmendi Martin Ugalde Foroan


Animazioa - Bira Produkzioak\nAra!Gorputz Elkartearen eskutik iritsi zitzaigun eskoletan hilerokoa lantzeko animazio bat garatzearen proposamena. Prozesu aberasgarri zein dibertigarria izan zen, Ione eta Enararekin batera, azalpen-bideo hau aurrera ateratzea.\nPlazerra izan da halako proiektu eder batean gure alea jartzea. Lur Komunalen Europa, Ipar Afrika eta Ekialde Ertaineko sareak gugan jarri zuen bere aurkezpen bideoa egiteko konfiantza. Animazio honen bidez, munduari azaldu nahi izan diote zer egiten duten eta zergatik den hain garrantzitsua.\nDuela bi aste aurkeztu zuen Hernaniko Udalak Hernani Burujabe proiektua. Instituzioen, sektore ekonomikoaren eta herritarren parte-hartzearen bidez egungo sistema sozio-ekonomikoari alternatiba bat bilatzea du helburu, eta bere hastapenetatik, eratu nahi den sare eder honen barnean gaude.\nBeste batzuen artean, proiektua azaltzeko eskatu ziguten bideo hau ere gauzatu dugu.\nNekane eta Gurutz izeneko pertsonaien istorio eta abenturak ardatz hartzen dituen animaziozko webserie bat da “Klik”. Umorea eta pop kulturako elementuak erabiliz, alternatiba sozio-ekonomikoak planteatu eta gai hauen inguruko hausnarketa sustatzea du helburu.\nWebserieak 3 minutu inguruko 5 atal izango ditu, tokiko merkataritza, energia berriztagarriak, parte hartzea, berdintasuna eta integrazioari buruz hitz egingo dutenak.\nAtal guztiak webgunean jarriko ditugu ikusgai eta astean 2 atal estreinatu astearte eta ostegunetan. Datak ondorengoak izango dira:\nMartxoak 16 asteartea, 11:00etan\nMartxoak 18 osteguna, 11:00etan\nMartxoak 23 asteartea, 11:00etan\nMartxoak 25 osteguna, 11:00etan\nMartxoak 30 asteartea, 11:00etan\nArrate Rodriguezen diseinu ederrea baliatuz, Berria Botila kaleratu du Berria Egunkariak. Balioen iturria lelopean eman da ezagutzera eta kanpainaren irudi eta spota sortzeko plazerra izan dugu.


Astelehenko saioa kuxkuxeatzen (V) -\nAstelehenko saioa kuxkuxeatzen (V)\nPosted on 2017/05/02 by berbaizu\nRing! Berriro ere esnatzeko ordua, oraingoan danok amets barruan esnatu gara. Besoak luzatuta, eskilara estu bat heldu eta txiri-txiri goraka joaten hasi gara. Lehenengo munstro arrosarekin, gero dominoaren antzera jausten ziren soldaduekin.. egin dugu topo. Aurrerago, lurrean etzan gara eta zeruari begiratu diogu… “orain, forma hori desberdin ikusten dut, orain triangelua da”, “hemen zulo borobila dago”… begiratzen dugun lekua aldatuta formak ere aldatu egiten dira.\nBegiak itxita, lotan egongo bagina bezala, irudiak sortu ditugu. Binaka, batak bestaren bizkarrean marraztu eta besteak gorputzak sentitzen zuenari forma eman dio. Ze desberdina izan ahal den ikusten dena eta sentitzen duguna. Ondo lo egin eta amets gozoak izan!\nPD: Txokoaren argazki guztiak ikusi nahi badituzue, sakatu hemen\nThis entry was posted in Bazkideak, Berbaizurenak, Berbalaguna, Berriak, Deustua, Euskal Herria, Mullerenea, Txantxiku by berbaizu. Bookmark the permalink.


Elikagaien trazabilitatea - ELIKA kontsumitzaileentzat\nEuropako araudiaren arabera, honako hau da trazabilitatea: "elikagai, pentsu, elikagaietarako animalia, elikagaietan edo pentsuetan gehitzeko substantzia edo horretarako aukerak dituen substantzia baten arrastoa aurkitu eta ekoizte-, eraldatze- eta banatze-etapa guztietan jarraipena egiteko aukera".\nHortaz, trazabilitatea lanabes bat da, elikagai jakin baten jatorria eta ibilbidearen etapa guztiak (biltzea, ekoiztea, egitea, biltegiratzea, banatzea...) berreraikitzea ahalbidetzen duena.\nBehi-okelaren "jatorria" nahitaez azaltzen duen etiketatzea.\nJaiotza-herrialdea edo "-(e)an jaioa".\nLoditze-herrialdea edo "-(e)an hazia", "-(e)an gizendua" nahiz "-(e)an galkatua".\n... herrialdean "sakrifikatua" eta hiltegiaren osasun-baimenaren zenbakia.\n... herrialdean "zatikatua" eta zatikatze-gelaren osasun-baimenaren zenbakia.


Gaur jarriko dute salgai Kultura Bonua, hiriko 24 saltokitan kontsumitzeko : Irutxuloko Hitza\nGaur jarriko dute salgai Kultura Bonua, hiriko 24 saltokitan kontsumitzeko\nHontza liburu dendan aurkeztu dute Kultura Bonua. (Argazkia: Gipuzkoako Foru Aldundia)\nHontza liburu dendan aurkeztu zuten atzo aurtengo Kultura Bonuaren kanpaina. Bosgarrenez martxan jarri du egitasmoa Gipuzkoako Foru Aldundiak, eta, guztira, 8.854 kultura bonu jarriko ditu salgai gaurtik aurrera. Askatasuna opari lelopean, kanpainak euskarazko 3.542 kultur produktu, eta beste hizkuntzetako 5.312 produktu erosteko aukera eskainiko die gipuzkoarrei. Bonuak urtarrilaren 15a arte erabili ahal izango dira.\nEgitasmoaren helburua da “herritarrek kultur ondasun eta produktuak eskuratzea”. Honela azaldu zuen aurkezpenean Denis Itxasok, Gipuzkoako Kultura diputatuak: “Egitasmo honen bidez, kultura ondasunak eta produktuak eskuratzen lagundu nahi diegu herritarrei, eta, era berean, kultura sektoreko enpresak indartu nahi ditugu, baita banaketa artistikoaren eta kulturalaren merkatua dinamizatu ere”. Bonua eskuratzen dutenek, 12 eurorainoko beherapena sortuko dute euskarazko produktuetan, eta 8 eurorainokoa gainerakoetan. Antolatzaileek jakinarazi dutenez, deskontuak aplikatuko dira 20 eurotik gorako erosketatan.\nKultura Sailak 500.000 euroko partida bideratu du Kultur Bonua finantzatzeko, eta orotara, Gipuzkoako 26 herritan erabili ahal izango da. Donostian, 24 establezimendutan izango du erabilgarritasuna. Programari atxikitako establezimendu guztiek bereizgarri bat izango dute, bonua erosi nahi dutenek erraz ezagutu dezaten, eta urtarrilaren 15era arte erosi den establezimendu berean kontsumitu beharko da.\nBonuarekin liburuak (testuliburuak, ikasketetakoak eta profesionalak izan ezik), musika (edozein euskarritan) eta filmak erosi ahal izango dira, eta honako estekan ikusi ahalko dira programarekin bat egin duten saltokien zerrenda.


Sferaren berri datorren udazkenean | Bezzia\nDatorren udazkeneko Sferaren berriak\nMaria vazquez | | Zer janzten dut\nEsperimentatu behar dugun normal berri honetan, moda enpresek ohiko egutegiari eusten diote, beren proposamenak erakusten dizkigute hurrengo denboraldian 2020ko udazken-neguan. Sfera bere katalogoa eguneratzen lehenengoetarikoa izan da eta ez dugu aukera galdu nahi izan bere Woman bildumako irudi berri hauek zurekin partekatzeko.\ndu Sfera albisteak hurrengo denboraldian zuri-beltzean janzten dira. Bi koloreek kolore bakarreko jantziak dituzte protagonista. Uda honetan joera izan duten eta udazkenean ere izaten jarraituko duten estiloak. Beste tonu batzuetako pintzelkadak egiteko lekua ere badagoen arren, ezagutu itzazu!\nZuri-beltza dira Sfera Woman bilduma berriaren protagonistak. Bi koloreak hainbat estilotan konbinatuta daude, nahiz eta joerek bietan ere apustua egitera gonbidatzen gaituzten kolore bakarreko proposamenak. Edo bata edo bestearekin burutik oinetara janztea bezalakoa.\nKolore horiekin batera nabarmentzen dira tonu epelak beixa, gamelu edo marroia bezalakoak. Eta tonu urdinetako pintzelada txikientzako tokia ere badago, batez ere soineko eta blusak bezalako lore estanpatuekin jantzi erromantikoetan.\ndu larru efektuaren jantziak Datorren udazkenean enpresaren apustu handietako bat dira. Beheko aldean botoidun xehetasundun prakak gure gogokoenetakoak dira eta katalogoan alternatiba desberdinak aurkituko dituzu eguneroko jantzietan sartzeko. Oharkabean pasatzen ez diren larru efektuzko beste jantziak dira blazerra eta mahuka puztutako mozorroa.\nZulatuak, trokelatuak eta parpailak bilduma berrian ere paper handia dute. Atzeko irekidurazko parpailazko soineko beltza Sfera katalogoko piezarik deigarrienetako bat da garter lepokoa duen alkandoraren baimena duena. Vintage inspirazioko mozketa erromantikoa duen kamiseta, tonu erdiak ulertzen ez dituena, maite duzu edo gorroto duzu.\nHauek dira Sfera bilduma berrian nabarmentzen diren joeretako batzuk. Ezagutu Sfera-ren berri guztiak, bertako katalogoa bisitatuz.\nArtikuluaren bide osoa: Bezzia » Moda » Zer janzten dut » Datorren udazkeneko Sferaren berriak\nBa al dakizu xanpu morea eta bere onura guztiak?


Zenbat buru, hainbat aburu - - Hiruka.eus\nGorka Mostajo Galduroz. 2016-09-15 19:33\nBarkatuko didazue baina oraingoan, beste kontu askori buruz idazteko gogoa dudan arren, gazteria eta politikaren inguruan idazteko beharra dut. Behintzat nik Algortan dudan esperientziaren inguruan eta beste herri askotarako aplikagarria dena, nire uste apalean.Urte hasieran mantendu genuen elkarrizketa atsegin batean "Ausarta zara ezker abertzaleko gazteria nagusi den herri batean EAJkoa zarela esaten" esan zidan aspaldi ikusi gabe nuen ikaskide ohi batek. Harrituta utzi ninduen "Ausarta?". Nire iritzia ematen duen gazte bat besterik ez naizela erantzun nion, eta ezker abertzalea Getxon, laugarren indarra dela gogorarazi nion, EAJ lehengoa delarik. "hain arraroa ote naiz?", pentsatu nuen. Ziur ezetz. Badakit ezetz.\nPortu zaharreko jaietan, ezker abertzaleko lagun batekin inguratzen gintuen parafernalia politikoaz hausnartzen geundelarik, niretzat kontu honetan gakoa den esaldia bota zidan: “hemengo gazteria ez da Ezker Abertzalekoa, van de que son de la izquierda abertzale”. Arrazoi guztia eman nion, horrela pentsatu izan dut beti. Postureo asko dagoela uste dut, batez ere jai herrikoietan. Kuriosoa da jai herrikoiak ez direla herriaren islada; agian horregatik gazteriak ez du isladatzen, kalean, ikastetxe elektoraletan aukeratzen duena?\nNik gazteak lasai asko euren iritzia ematera animatzen ditut, euren aukera politikoa edozein delarik ere. Ez dago arazorik. Osasuntsua da gizartean iritzi desberdinak egotea, aberasgarria. Iritzia publikoki emateak ez gaitu inoiz lekuz kanpo sentiarazi behar. Jendea desberdin pentsatzeagatik baztertzen duenak du arazoa, ez norberak. Baina tira: baliteke publikoki iritzia ematea horren erreza ez izatea jendeak horretarako "ausarta" izan behar dela uste baldin badu…\n(HIRUKAKO 68. ALEAN ARGITARATUA)